
 讗诇诪讗 砖诇讗 讘住诪讜讱 诇讜住转讛 注住拽讬谞谉 驻讬专砖 讘拽讜谞讟专住 讚讗讬 . 讘住诪讜讱 诇讜住转讛 讻讬讜谉 讚诪砖诪砖 诪转 讞讬讬讘 讻讬 驻讬专砖 讘讗讘专 诪转 谞诪讬 讞讬讬讘 诪砖诪注 诪转讜讱 驻讬专讜砖讜 讚讞讬讬讘 砖转讬诐 讗驻讬' 讻讬 驻讬专砖 讘讗讘专 诪转 讜诇讛讻讬 讗注''讙 讚讞讬讬讘 讗讻谞讬住讛 诪讬讞讬讬讘 谞诪讬 讗驻专讬砖讛 讜讻谉 驻讬专砖 讘住诪讜讱 讙讘讬 讻讬 讗讬转诪专 讚讗讘讬讬 讘注诇诪讗 讗讬转诪专 讚驻讬专砖 诪讬诇转讗 讘讗驻讬 谞驻砖讛 讛讬讗 讜讛讻讬 讗讬转诪专 讛诪砖诪砖 注诐 讛讟讛讜专讛 讘住诪讜讱 诇讜住转讛 讜砖讙讙 讘讬讻讜诇谞讬 诇讘注讜诇 讜讗诪专讛 诇讜 谞讟诪讗转讬 讞讬讬讘 讘' 讜讗讬谉 讞讬诇讜拽 讘讬谉 驻讬专砖 讘拽讜砖讬 诇驻讬专砖 诪转 讜谞专讗讛 砖讻谉 讚注转讜 讚讻讬讜谉 讚讘讗 注诇讬讛 住诪讜讱 诇讜住转讛 诪转讞诇讛 砖讙讙 讘砖转讬讛谉 讗讻谞讬住讛 讜讗驻专讬砖讛 讜讻砖讗诪专讛 诇讜 谞讟诪讗转讬 讛讜讬 讬讚讬注讛 讘讬谉 砖讙讙转 讻谞讬住讛 诇砖讙讙转 驻专讬砖讛 砖砖注转 驻专讬砖讛 讞砖讬讘讛 砖讙讙讛 讗注''驻 砖讬讜讚注 讘砖注转 驻专讬砖讛 砖讛讜讗 注讻砖讬讜 讘讜注诇 谞讚讛 讻讬讜谉 砖注''讬 讻谞讬住讛 讘讗讛 诇讜 讜拽砖讬讗 讚讛讗 诪砖诪注 诇注讬诇 讚诇讗 诪砖讻讞转 讞讬讬讘 讘' 讗诇讗 讘转诇诪讬讚 讞讻诐 诇讝讜 讜诇讗 诇讝讜 讜诇讛讗讬 驻讬专讜砖 诪砖讻讞转 诇讛 讘转诇诪讬讚 讞讻诐 诇砖谞讬讛谉 讜讻讙讜谉 砖驻讬专砖 诪转 讜讬''诇 讚讛讗 讚讗讜拽讬诐 讘转诇诪讬讚 讞讻诐 诇讝讜 讜诇讗 诇讝讜 诪砖讜诐 讚住讘专 诪砖诪砖 诪转 驻讟讜专 讜诇讗 诪讬讞讬讬讘 砖转讬诐 讗诇讗 讘驻讬专砖 诪讬讚 讜诪讛 砖讛讝讻讬专 讻讗谉 讘拽讜谞讟专住 讜讘转诇诪讬讚 讞讻诐 诇讝讜 讜诇讗 诇讝讜 讻讚讗讜拽讬诪谞讗 诪砖讜诐 驻讬专砖 讘拽讜砖讬 驻讬专砖 讻谉 讗讘诇 拽砖讬讗 讚讘诪住讻转 砖讘转 砖讬诇讛讬 驻专拽 讛讝讜专拽 (讚祝 拽讘.) 讙讘讬 讛讛讬讗 讚转谞谉 讝讛 讛讻诇诇 讻诇 讞讬讬讘讬 讞讟讗讜转 讗讬谞谉 讞讬讬讘讬谉 注讚 砖转讛讗 转讞诇转谉 讜住讜驻谉 砖讙讙讛 诪讜讻讞 讚讗诐 讝专拽 讗讘谉 讜谞讝讻专 诇讗讞专 砖讬爪讗讛 诪讬讚讜 驻讟讜专 讜讗祝 注诇 讙讘 砖诪转讞诇讛 讬爪讗讛 诪讬讚讜 讘砖讜讙讙 讜诇讗 讛讬讛 讬讻讜诇 诇讛讞讝讬专讛 注讜讚 讜谞专讗讛 诇驻专砖 讚讚讬讬拽 诪讚拽专讬 诇讬讛 讗讘讬讬 讗谞讜住 诪讻诇诇 讚讘砖诇讗 住诪讜讱 诇讜住转讛 注住拽讬谞谉 讚讗讬 讘住诪讜讱 诇讜住转讛 诇讗 砖讬讬讱 诇诪讬拽专讬讬讛 讗谞讜住 讻讬讜谉 砖驻砖注 讘砖注转 讻谞讬住讛 讜诇讗 诪讬驻讟专 讗诇讗 诪砖讜诐 讚讛讜讬讗 讞讚讗 砖讙讙讛 砖讛讻诇 讘讗 注诇 讬讚讬 砖讙讙讛 专讗砖讜谞讛 讜讗诐 转讗诪专 诪讬 讚讞拽讜 诇讗讘讬讬 诇讗讜拽讜诪讛 诪转谞讬' 砖诇讗 讘砖注转 讜住转讛 讜诇驻讟讜专 诇讙诪专讬 讛讬讻讗 讚驻讬专砖 诪转 诇讜拽诪讛 讘住诪讜讱 诇讜住转讛 讜诇讜拽讬 驻讟讜专 讚诪转谞讬 讗驻专讬砖讛 讜讬砖 诇讜诪专 讚诇讬砖谞讗 讚诪转谞讬转讬谉 诪砖诪注 诇讬讛 讚驻讟讜专 诇讙诪专讬 讘砖诇讗 驻讬专砖 诪讬讚: 讗诪专 拽专讗 讜转讛讬 谞讚转讛 注诇讬讜. 诪注诇讬讜 讚专讬砖 讗讘诇 诪讜转讛讬 诇讗 讚专讬砖 讚讛讗 讗讬爪讟专讬讱 诇讻讚讚专讬砖 讘讛讞讜诇抓 (讬讘诪讜转 讚祝 诪讟:) 讚讗驻讬' 讘砖注转 谞讚转讛 拽讚讜砖讬谉 转讜驻住讬谉 讘讛: 诇讗 转注砖讛 诪谞''诇. 讚诇讗 诪讬讞讬讬讘 讞讟讗转 讗讗''讻 讬砖 讘讛 诇讗讜 诪讬讚讬 讚讛讜讛 讗驻住讞 讜诪讬诇讛: 

专讘讬谞讜 讞谞谞讗诇

讗"诇 诇讗 讚诪讜 诇讛讚讚讬 讗专讜讻讛 讚诪拽讚砖 讞讬讬讘 讚砖讛讬. 讜讗专讜讻讛 讚谞讚讛 驻讟讜专 讚讘注讬 诇诪砖讛讬 注讚 砖讬诪讜转 讛讗讘专. 拽爪专讛 讚诪拽讚砖 驻讟讜专 讚诇讗 砖讛讛. 拽爪专讛 讚谞讚讛 讞讬讬讘 讚诇讗 砖讛讛 讜讬爪讗 讘讛谞讗讛 诪专讜讘讛. 讜讗拽砖讬谞谉 讜讻讬 讗讘讬讬 讘诇讗 住诪讜讱 诇讜住转讛 诪讜拽讬诐 诇讛 诇诪转谞讬' 讚拽转谞讬 讛讻讗 讗谞讜住 讛讜讗. 讜讛讗 讛讜讗 讚讗诪专 讞讬讬讘 砖转讬诐 讜诪砖讜诐 讚讛讜讗 住诪讜讱 诇讜住转讛. 



讜驻专拽讬谞谉 讻讬 讗转诪专 讚讗讘讬讬 讘注诇诪讗 讗转诪专 讻讙讜谉 讚住讘专 砖讛讬讗 讗砖转讜 讜讘讗 注诇讬讛 讜谞诪爪讗转 讗讞讜转讜. 注诇 讝讛 讗诪专 讗讘讬讬 讗注"讙 讚讻讬 讗谞讜住 讛讜讗 讗讬谉 诇驻专讜砖 诪讬讚 讘讛谞讗讛 诪专讜讘讛 讗诇讗 注讚 砖讬诪讜转 讗讘专讜 讻讚讬 砖转讛讬讛 讛谞讗转讜 诪注讜讟讛:




转"专 讜讛讝专转诐 讗转 讘谞讬 讬砖专讗诇 诪讬讻谉 讗诪专讜 讗讝讛专讛 诇讘谞讬 讬砖专讗诇 砖讬驻专砖讜 诪谞砖讜转讬讛谉 住诪讜讱 诇讜讜住转谉. 讜讻诪讛 讗诪专 专讘讛 注讜谞讛. 讜驻讬专砖 诪砖诪讬讛 讚专' 讬讜讞谞谉 讘住讜祝 诪住讻转 讚注"讝 讘注谞讬谉 讻讚专讱 砖讗诪专讜 讘讟讛专讜转 讻讱 讗诪专讜 讘讬讬谉 谞住讱. 讜讻诪讛 讗讜 讬讜诐 讗讜 诇讬诇讛. 讜讗住讬拽谞讗 诇注讜诇诐 讬"讘 砖注讛 讜讝讛 讛砖诪讜注讛 讘谞讚讛 驻专拽 转讬谞讜拽转 砖诇讗 讛讙讬注 讝诪谞讛 诇专讗讜转 讜谞讬住转. 



讜讻谉 砖讗讬谞讜 驻讜专砖 诪讗砖转讜 注讜谞讛 住诪讜讱 诇讜讜住转讛 讗驻讬诇讜 讛讜讬讬谉 诇讜 讘谞讬诐 讻讘谞讬 讗讛专谉 诪转讬诐. 



讜讻诇 讛驻讜专砖 诪讗砖转讜 讻诪讜 砖讗诪专谞讜 讛讜讬讬谉 诇讜 讘谞讬诐 讝讻专讬诐 讻讜'. 专' 讬讛讜砖注 讘谉 诇讜讬 讗讜诪专 讛讜讬讬谉 诇讜 讘谞讬诐 讛专讗讜讬谉 诇讛讜专讗讛 讻讜'. 诪砖诪讬讛 讚专' 讬讜讞谞谉 专诪讗讜 讻诇 讛诪讘讚讬谉 注诇 讛讬讬谉 讘诪讜爪讗讬 砖讘转 讛讜讬讬谉 诇讜 讘谞讬诐 讝讻专讬诐 讻讜'. 专' 讬讛讜砖注 讗讜诪专 讘谞讬诐 讛专讗讜讬讬谉 诇讛讜专讗讛. 砖谞讗诪专 诇讛讘讚讬诇 讜诇讛讜专讜转:




讗"专 讗诇注讝专 讻诇 讛诪拽讚砖 注爪诪讜 讘砖注转 转砖诪讬砖 讛讜讬讬谉 诇讜 讘谞讬诐 讝讻专讬诐. 砖谞讗诪专 讜讛转拽讚砖转诐 讜讛讬讬转诐 拽讚讜砖讬诐 讜讻转讬讘 讘转专讬讛 讗砖讛 讻讬 转讝专讬注 讜讬诇讚讛 讝讻专:
诪转谞讬' 专' 讗诇讬注讝专 讗讜诪专 讛砖专抓 讜谞注诇诐 诪诪谞讜 讻讜'. 



诪讗讬 讘讬谞讬讬讛讜 讗诪专 讞讝拽讬讛 砖专抓 讜谞讘诇讛 讗讬讻讗 讘讬谞讬讬讛讜. 



驻讬' 专' 讗诇讬注讝专 讚讬讬拽 诪讚讻转讬讘 讗讜 讘谞讘诇转 砖专抓 讟诪讗 讜谞注诇诐 诪诪谞讜 讘注讬谞谉 注讚 讚讬讚注 讘诪讛 谞讟诪讗 讗讜 讘砖专抓 讗讜 讘谞讘诇讛 讜讗讞"讻 谞注诇诐 诪诪谞讜 讜讘讻讱 讬转讞讬讬讘. 讜专' 注拽讬讘讗 讚讬讬拽 诪讚讻转讬讘 诇讻诇 讟讜诪讗转讜 讗砖专 讬讟诪讗 讘讛 讜谞注诇诐 诪诪谞讜. 讻讬讜谉 讚讬讚注 讚讗讬讟诪讬 讘讟讜诪讗讛 讘注讜诇诐 讞讬讬讘. 讜专诪讬谞谉 注诇讛 讗讬谞讬 讜讛转谞讬 专' 讗诇讬注讝专 诪讛 谞驻砖讱 讗砖转讜 谞讚讛 讘注诇 讞讬讬讘 讗讞讜转讜 讘注诇 讞讬讬讘 讞诇讘 讗讻诇 讞讬讬讘 谞讜转专 讗讻诇 讞讬讬讘 讻讜' 讻讚转谞讬谞谉 讘讻专讬转讜转 驻"讚. 讛谞讛 诇专' 讗诇讬注讝专 诇讗 讘注讬 诇讬讚注 讘诪讛 讞讟讗. 讜驻专拽讬' 砖讗谞讬 讛转诐 讚讻转讬讘 讗讜 讛讜讚注 讗诇讬讜 讞讟讗转讜 讗砖专 讞讟讗 讘讛 讻诇 讚讛讜 讗讘诇 讛讻讗 诪讻讚讬 讻转讬讘 讗讜 谞驻砖 讗砖专 转讙注 讘讻诇 讚讘专 讟诪讗 讜讙讜'. 



讗讜 讘谞讘诇转 砖专抓 讜谞注诇诐 诇诪讛 诇讬 讗诇讗 砖"诪 注讚 讚讬讚注 讗讬 讘砖专抓 谞讙注 讗讬 讘谞讘诇讛 谞讙注. 讜专' 注拽讬讘讗 讗诪专 诇讱 诪讚讗爪讟专讬讱 诇诪讻转讘 讘讛诪讛 讜讛讬讛 诇讻讚专讘讬.





专诪讘"谉

讻讬 讗转诪专 讚讗讘讬讬 讘注诇诪讗 讗转诪专.  驻专砖"讬 讝"诇 讻讬 讗转诪专 讚讗讘讬讬 讞讬讬讘 砖转讬诐 讘注诇诪讗 讗转诪专 讜诇讗讜 讗诪转谞讬' 讜诪讬诇转讗 讘讗驻讬 谞驻砖讛 讛讬讗 讜讛讻讬 讗转诪专 讛诪砖诪砖 注诐 讛讟讛讜专讛 讘住诪讜讱 诇讜住转讛 讜砖讙讙 讘讬讻讜诇谞讬 诇讘注讜诇 讜讗诪专讛 诇讜 谞讟诪讗转讬 讞讬讬讘 砖转讬诐 讜讗讬谉 讞讬诇讜拽 讘讬谉 驻讬专砖 讘拽讜砖讬 诇驻讬专砖 讘诪转 讚诪砖诪砖 诪转 讘注专讬讜转 讞讬讬讘 讜讘转诇诪讬讚 讞讻诐 诇讝讜 讜讗讬谉 转诇诪讬讚 转讻诐 诇讝讜 讻讚讗讜拽讬诪谞讗 讝讛 诇砖讜谉 驻专砖"讬 讝"诇. 
 讜转诪讛 讗谞讬, 讛讬讻讬 讗驻砖专 砖讬讛讗 转诇诪讬讚 讞讻诐 诇讝讜 讗讬诇讬诪讗 讻讙讜谉 讚讬讚注 讚讗住讜专 诇讘注讜诇 住诪讜讱 诇讜住转讛 讜住讘讜专 讬讻讜诇谞讬 诇讘注讜诇 讜讗讬谉 转诇诪讬讚 讞讻诐 讗驻专讬砖讛 讚住讘专 讗讬谉 讝讜 讘注讬诇讛 讜讗谞讜住 讗谞讬 注诇 讛驻专讬砖讛 讘讬谉 讘诪转 讘讬谉 讘讞讬 讗讻转讬 砖谞讬 讝讬转讬 讞诇讘 讘讛注诇诐 讗讞讚 讛讜讗 讚讻讬讜谉 讚砖讙讙 讘讻谞讬住讛 讜讗讬 讗驻砖专 讘诇讗 驻专讬砖讛 讗驻讬' 诇诪讚 讗讬谉 砖讜讙讙 讗诇讗 砖诪转讞诇讛 讘砖讙讙讛 讘讗 诪注砖讛 诇讬讚讜 讜讗诐 转讞讬讬讘讛讜 讘砖讙讙讛 专讗砖讜谞讛 讞讚讗 讛注诇诪' 讛讬讗 讜讛专讬 讗诪专讜 讛砖讘 诪讬讚讬注转讜 诪讘讬讗 拽专讘谉 注诇 砖讙讙转讜 讝讛 讗讬谞讜 砖讘 诪讬讚讬注转讜 砖讛专讬 讗讬 讗驻砖专. 
 讜专讘谞讗 讞谞谞讗诇 讝"诇 讻转讘 讻讬 讗转诪专 讚讗讘讬讬 讘注诇诪讗 讗讬转诪专 讻讙讜谉 讚住讘讜专 砖讛讬讗 讗砖转讜 讜讘讗 注诇讬讛 讜谞诪爪讗转 讗讞讜转讜 讜注诇 讝讛 讗诪专 讗讘讬讬 讗注"讙 讚讗谞讜住 讛讜讗 讗讬谉 诇讜 诇驻专讜砖 诪讬讚 讘讛谞讗讛 讗诇讗 注讚 砖讬诪讜转 讗讘专讜 讻讚讬 砖讬讛讗 讛谞讗转讜 诪讜注讟转 讝讛 诇砖讜谉 驻专"讞 讝"诇. 
 讜转诪讛讜 注诇讬讜 专讘讬诐 讻讬讜谉 讚讛讗 讚讗诪专 讗讘讬讬 讞讬讬讘 砖转讬诐 讗诪转谞讬' 拽讗讬 讗) 注诇 讻专讞讱 讘住诪讜讱 诇讜住转讛 注住拽讬谞谉 讻讚讗讜拽讬诪谞讗 诇注讬诇 讜讻讬讜谉 砖讻谉 诪诪讬诇讗 砖诪注讬谞谉 讚诪砖诪砖 诪转 讘注专讬讜转 驻讟讜专 讚讛讗 诇讗讜 讗谞讜住 讛讜讗 讘) (讜讻讚拽讗诪专讬谞谉 诇讛 驻讬专砖 诪讬讚 诇讬驻讟讜专). 
 讜注讬讬谞讗 讘讛 砖驻讬专 讜讞讝讬谞讗 讚讛讗讬 驻讬' 诪讞讜讜专讗 讟驻讬 讜讛讻讬 讗拽砖讬谞谉 诪注讬拽专讗 讛讬讻讬 讗诪' 讗讘讬讬 讗谞讜住 讛讜讗 讜讛讗 讜讚讗讬 诇讗讜 讗谞讜住 讛讜讗 讚讘住诪讜讱 诇讜住转讛 注住拽讬谞谉 讜讗讬谉 讛讻讬 谞诪讬 讚讻讬 驻讬专砖 讘讛谞讗讛 诪讜注讟转 讗讬谞讜 讞讬讬讘 讗诇讗 讗讞转 诪砖讜诐 讚砖谞讬 讝讬转讬 讞诇讘 讘讛注诇诐 讗讞讚 讛讜讗 诪"诪 讗讬谉 讝讛 讗讜谞住 讗诇讗 砖讙讙讛 讛讜讗讬诇 讜讗讬 讗驻砖专 讘诇讗 驻专讬砖讛 讜诪转讞诇讛 讘砖讙讙讛 讘讗 诪注砖讛 诇讬讚讜 讜讻讚驻专讬砖讬转 讜讛讬讻讬 拽专讬 诇讬讛 讗讘讬讬 讗谞讜住 讜诪驻专拽讬谞谉 讻讬 讗转诪专 讚讗讘讬讬 讗谞讜住 讛讜讗 讗讜转讜 讛诇砖讜谉 诇讗讜 讗诪转谞讬' 讗转诪专 讜讻讬讜谉 讚讞讬讬讘 砖转讬诐 讘住诪讜讱 诇讜住转讛 注住拽讬谞谉 讜讻讬 驻专讬砖 讘讛谞讗讛 诪讜注讟转 诇讗讜 讗谞讜住 讛讜讗 讗讘诇 诪"诪 讗讬谞讜 讞讬讬讘 讗诇讗 讗讞转 诪砖讜诐 讚砖谞讬 讝讬转讬 讞诇讘 讘讛注诇诐 讗讞讚 讛讜讗 讜讻讬 驻讬专砖 讘讛谞讗讛 诪专讜讘讛 讞讬讬讘 砖转讬诐 讜讻砖转讬 讛注诇诪讜转 讛讜讗 砖讛讜讗 住讜讘专 砖诪讜转专 诇讜 诇驻专讜砖 讘讛谞讗讛 诪专讜讘讛 讜讗诐 诇讗 砖砖讙讙 讘讻讱 讛讬讛 驻讜专砖 讘讛谞讗讛 诪讜注讟转 讛讬诇讻讱 讻讬 驻专讬砖 讘诪专讜讘讛 诇讗讜 诪讞诪转 讛注诇诐 专讗砖讜谉 讘讗 诪注砖讛 讝讛 诇讬讚讜 讜砖讘 诪讬讚讬注转讜 讛讜讗 讜讞讬讬讘 砖转讬诐 讗诇讗 讻讬 讗转诪专 讚讗讘讬讬 讗谞讜住 讛讜讗 讘砖诇讗 驻砖注 讘转讞诇转讜 讗转诪专 讻讙讜谉 砖讘注诇 砖诇讗 住诪讜讱 诇讜住转讛 讚讻讬 驻讬专砖 讘讛谞讗讛 诪讜注讟转 讗谞讜住 讛讜讗 讜讻讬 驻讬专砖 讘诪专讜讘讛 讞讬讬讘 讜诪转谞讬' 诇讗讘讬讬 讚诪讜拽讬诐 诇讛 住诪讜讱 诇讜住转讛 讛讻讬 拽转谞讬 驻讬' 讞讬讬讘 砖转讬诐 砖讬爪讬讗转讜 讛谞讗讛 讙讚讜诇讛 讻讘讬讗转讜 讜讻讬 诇讗 驻讬专砖 诪讬讚 诇讗 拽转谞讬 驻讟讜专 讚讛讗 讚讬谞讗 讛讜讗 讚讞讬讬讘 讗驻专讬砖讛 讗诇讗 诪驻谞讬 砖讛讜讗 讛注诇诐 讗讞讚 讜讗讻谞讬住讛 讜讗驻专讬砖讛 拽专讘谉 讗讞讚 诪讘讬讗 讜诇讗 砖转讬诐. 
 讜讗讬 拽砖讬讗 诇讱, 讜讛讗 诪砖诪注 讚讗讛讗讬 诪转谞讬' 拽讗讬 讚讗诪专 专讘讗 讝讗转 讗讜诪专转 讻讜' 拽讗诪专 诇讬讛 讛讻讗 诪讗讬 讟注诪讗 驻讟讜专 诪砖讜诐 讚讗谞讜住 讛讜讗 诇讗讜 诪讬诇转讗 讛讬讗 讚讗谞谉 讛讻讬 拽讗诪专讬谞谉 讛讗 讚讗诪专 讗讘讬讬 讗谞讜住 讛讜讗 诇讗讜 讗讚讬讜拽讗 讚诪转谞讬' 讜讛讛讬讗 诪讬诪专讗 诪讜拽讬诐 诇讛 讗讬讛讜 讘住诪讜讱 诇讜住转讛 拽讗讬 讗诇讗 讘注诇诪讗 讗转诪专 讜讛讻讬 拽讗诪专 讗讬 诇讗讜 住诪讜讱 诇讜住转讛 讗谞讜住 讛讜讗 讜专讘讗 谞诪讬 讘砖诇讗 住诪讜讱 诇讜住转讛 拽讗诪专 诪讚讗诪专 讗谞讜住 讛讜讗 讜讛讻讬 拽讗诪专 讗驻讬诇讜 诪讜拽诪转 诇讛 讘砖诇讗 住诪讜讱 诇讜住转讛 讚讗谞讜住 讛讜讗 注诇 讻专讞讱 砖诪注讬谞谉 诪讬谞' 讚诪砖诪砖 诪转 讞讬讬讘 讜诪砖讜诐 讛讻讬 拽讗 诪讛讚专 讗讘讬讬 诇讚讘专讬讜 讜诇讗 讗讚讬讜拽讗 讚诪转谞讬' 拽讗讬 讝讜 讛讬讗 讚专讱 驻专"讞 讝"诇 讜讛讜讗 讛谞讻讜谉. 
讗讘诇 诇砖讜谉 讛专讘 讝"诇, 讚讘住讘讜专 讗砖转讜 讜谞诪爪讗转 讗讞讜转讜 诪讗讬 讟注诪讗 拽专讬 诇讬讛 讗讜谞住 讛讗 砖讜讙讙 讗讻谞讬住讛 讜讗驻专讬砖讛 讚讜诪讬讗 讚住讘讜专 讬讻讜诇谞讬 诇讘注讜诇 讗讘诇 注讬拽专 讛驻讬' 讗诪转. 讜讬砖 诇讬 诇讗讜诪专讛 讘诇砖讜谉 讗讞专转 讻讬 讗转诪专 讚讗讘讬讬 讞讬讬讘 砖转讬诐 讘注诇诪讗 讗转诪专 讜诇讗讜 讗诪转谞讬' 讚诪转谞讬' 讘砖诇讗 讘住诪讜讱 诇讜住转讛 注住拽讬谞谉 讜诪砖"讛 讗诪专 讗讘讬讬 讗谞讜住 讛讜讗 讗讘诇 讘注诇诪讗 讗诐 讘注诇 住诪讜讱 诇讜住转讛 讜驻讬专砖 讘讛谞讗讛 诪专讜讘讛 讞讬讬讘 砖转讬诐 讜讘转诇诪讬讚 讞讻诐 诇讻谞讬住讛 讜讗讬谉 转"讞 诇驻专讬砖讛 讗讘诇 诇讗 驻讬专砖 讗诇讗 讘诪转 讗讬谞讜 讞讬讬讘 讗诇讗 讗讞转 讚砖谞讬 讝讬转讬 讞诇讘 讘讛注诇诐 讗讞讚 讛讜讗 讻谞"诇 诇驻讬专讜砖 砖诪讜注讛 讝讜 注诇 讚专讱 专"讞 讝"诇 讜砖诇讗 讻讚讘专讬 专砖"讬 讝"诇. 



讜专讘讬 注拽讬讘讗 讗讬讬讚讬 讚讘注讗 诇诪讻转讘 讘讛诪讛 讜讞讬讛 诇讻讚专'.  讗讬讻讗 诇诪讬讚拽 讞讬讛 谞诪讬 诇诪讛 诇讬 诇讻讚专' 诪讻讚讬 讻转讬讘 讗讜 讘讻诇 讚讘专 讟诪讗 讞讬讛 诇诪讛 诇讬 讜转讜 讞讬讛 诇专' 讗诇讬注讝专 讚诇讗 诪讬讬转专 诇讬讛 讛讱 驻专砖转讗 诇诪讛 诇讬 讜转讜 讗讜 讜讟讜诪讗转 讗讚诐 诇诪讛 诇讬 讘讬谉 诇专' 讗诇讬注讝专 讘讬谉 诇专讘讬 注拽讬讘讗. 
讜讗讬讻讗 诇诪讬诪专 讚专讘讬 讗诇讬注讝专 讗爪讟专讬讱 讞讬讛 诇诪讬诪专 讚讘注讬谞谉 注讚 讚讬讚注 讗讬 讘谞讘诇转 讞讬讛 讗讬讟诪讬 讗讜 讘谞讘诇转 讘讛诪讛 讗讬讟诪讬 讗注"讙 讚转专讜讜讬讬讛讜 砖讬注讜专谉 砖讜讛 讜讟讜诪讗转谉 砖讜讛 讜砖诐 讗讞讚 讛谉 讜讟讜诪讗转 讗讚诐 谞诪讬 讻讬讜谉 讚讘注讬 诇讻诇 讟讜诪讗转讜 诇讙"砖 讚驻讬专拽讬谉 拽诪讗 诇讗 住讙讬讗 讚诇讗讜 讛讻讬 讜诇专"注 讻讜诇讛 驻专砖讛 砖谞讗诪专讛 讜谞砖谞讬转 讛讬讗 讘讬谉 讘砖专抓 讘讬谉 讘讟讜诪讗转 讗讚诐 讜讞讚讗 诪讬谞讬讬讛讜 谞拽讟 讘讙诪' 讜讞讬讛 讗讬爪讟专讬讱 讚讗讬 诇讗 讻转讘 专讞诪谞' 讞讬讛 讛讜"讗 讘讛诪讛 诇讗 诇讙"砖 讗诇讗 谞砖谞讬转 砖诇讗 诇爪讜专讱 讻诪讜 砖谞砖谞讬转 讻诇 讛驻专砖讛 诇讚专讘讬 注拽讬讘讗 讜讛砖转讗 讚讻转讬' 讞讬讛 讻讬讜谉 讚讞讬讛 讘讻诇诇 讘讛诪讛 讜讘讛诪讛 讘讻诇诇 讞讬讛 砖诐 讗讞讚 诇讗 谞砖谞讬转 讘驻专砖讛 讝讜 讜诇讙"砖 讗转讗 讜讻讚专' 讜诪砖诪注 讚讟注诪讬讛 讚专讘讬 注拽讬讘讗 诪砖讜诐 讚讻转讬讘 讘讻诇 讚讘专 讟诪讗 讻诇诇谉 讻讜诇谉 讘讻诇诇 讗讞讚 诇讜诪专 诇讱 诇讗 讘注讬谞谉 讚讬讚注 讗讬 讘砖专抓 讗讬讟诪讬 讗讜 讘谞讘诇讛 讚讗讬 诇讗讜 诪砖讜诐 讛讻讬 讻诇 讛讬讻讗 讚讗讬讻讗 诇诪讚专砖 讚专砖讬谞谉 讜诇讗 诪讜拽诪讬谞谉 讘讬讬转讜专讬. 
讜诇讬 谞专讗讛 讚讜讚讗讬 讗驻讬诇讜 诇专讘讬 讗诇讬注讝专 [诇讗 讘注讬谞谉] 注讚 讚讬讚注 讗讬 讘讘讛诪讛 讗讬讟诪讬 讗讬 讘讞讬讛 讗讬讟诪讬 讚砖诐 谞讘诇讛 讗讞讚 讛讜讗 讜讘讛诪讛 讘讻诇诇 讞讬讛 讜讞讬讛 讘讻诇诇 讘讛诪讛 讚讗讬 诇讗 转讬诪讗 讛讻讬 诇讬砖诪注讬' 讛讗 讜讻诇 砖讻谉 砖专抓 讜谞讘诇讛 讗诇讗 讘讛诪讛 讜讞讬讛 诇讻讚转谞讬讗 讘住讬驻专讗 专讘讬 注拽讬讘讗 讗讜诪专 讬讻讜诇 谞讙注 讘讗讜讻诇讬谉 讜诪砖拽讬谉 讜讻诇讬 讞专住 讬讛讗 讞讬讬讘 转"诇 讘讛诪讛 讜讻讜诇讗 讻讚讗讬转讗 讛转诐 讜诪砖诪注 讚讗注"讙 讚谞住讬讘 诇讛 拽专讗 讘讛诪讛 讛讛讬讗 诪讞讬讛 谞驻拽讗 讜讘讛诪讛 诇讻讚专' 讜讗讜 讘讟讜诪讗转 谞诪讬 讛转诐 诪讚专讬砖.





专砖讘"讗

诪砖讜诐 讚诇讗 讚诪讬 讗专讜讻讛 讜拽爪专讛 讚讛讻讗 诇讗专讜讻讛 讜拽爪专讛 讚讛转诐. 讻诇讜诪专 讚讗讚专讘讛 讗讬驻讻讗 讛讜讬 讛讻讗 讚讗专讜讻讛 驻讟讜专 讜拽爪专讛 讞讬讬讘, 拽"诇 讜诪讛 讘讻讱, 诪讻诇 诪拽讜诐 讗讬讻讗 讛讻讗 讗专讻讛 讜拽爪专讛 讜讗讬驻讻讗 诪讗专讜讻讛 讜拽爪专讛 讚诪拽讚砖, 讜讻讚讗砖讻讞谉 讘砖讬讛讜讬 讛转诐 砖讬讛讜讬 讞讬讬讘 讜讛讻讗 砖讬讛讜讬 驻讟讜专, 讜谞专讗讛 诇讬 讚讘诪拽讚砖 谞诪讬 诇讗 讙诪讬专讬 讛诇讻讛 讗诇讗 讘讗专讻讛 诇讞讬讜讘, 讜讛讬诇讻讱 讘谞讚讛 讚讗讬驻讻讗 诇讬转讗.


讻讬 讗转诪专 讚讗讘讬讬 讘注诇诪讗 讗转诪专. 驻讬专砖 专砖"讬 讝"诇: 讻讬 讗讬转诪专 讚讗讘讬讬 讚讞讬讬讘 砖转讬诐 讘注诇诪讗 讜诇讗 讗诪转谞讬转讬谉 讚讗诇讜 讗诪转谞讬转讬谉 讻讬讜谉 讚诪驻诇讬讙 讘讬谉 驻讬专砖 讘拽讜砖讬 诇驻专砖 诪转 讘砖诇讗 住诪讜讱 诇讜住转讛 注住拽讬谞谉 讛讬诇讻讱 驻讬专砖 诪转 驻讟讜专 讚讗谞讜住 讛讜讗, 驻讬专砖 讘拽讜砖讬 讞讬讬讘 讚讛讜讛 诇讗驻专讜砖讬 讘讛谞讗讛 诪讜注讟转, 讜讛讗 讚讗诪专 诇注讬诇 讞讬讬讘 砖转讬诐, 讘注诇诪讗 讗讬转诪专 讜诪讬诇转讗 讘讗驻讬 谞驻砖讛 讛讬讗, 讜讛讻讬 讗讬转诪专 讛诪砖诪砖 注诐 讛讟讛讜专讛 讘住诪讜讱 诇讜住转讛 讜砖讙讙 讘讬讻讜诇转讬 诇讘注讜诇 讜讗诪专讛 诇讜 谞讟诪讗转讬 讞讬讬讘 砖转讬诐, 讜讗讬谉 讞讬诇讜拽 讘讬谉 驻讬专砖 讘拽讜砖讬 诇驻讬专砖 诪转, 讜讘转"讞 诇讝讜 讜讗讬谉 转"讞 诇讝讜 讻讚讗讜拽讬诪谞讗 诇注讬诇 讚诇讗 讛讜讜 砖谞讬 讝讬转讬 讞诇讘 讘讛注诇诐 讗讞讚, 讜讻谉 驻讬专砖 讙诐 讛专讘 专' 讬讜住祝 讛诇讜讬.
讗讘诇 专"讞 讝"诇 驻讬专砖: 讻讬 讗转诪专 讚讗讘讬讬 讚讛讻讗 讘注诇诪讗 讗讬转诪专, 讻讙讜谉 讚住讘专 砖讛讬讗 讗砖转讜 讜谞诪爪讗 讗讞讜转讜, 讜注诇讛 讗诪专 讗讘讬讬 讚讗谞讜住 讛讜讗 讜驻讬专砖 讛讜讗 讘讛谞讗讛 诪讜注讟转, 讜讛专讘 专' 讬讜住祝 讛诇讜讬 讝"诇 讛拽砖讛 注诇讬讜 讞讚讗, 讚拽讗 诪讜拽讬 讛讗 讚拽讗诪专 讗讘讬讬 讗谞讜住 讛讜讗 讘注诇诪讗 讜诇讗 讗诪讗讬 讚拽讗诪专 专讘讛, 讜住转诪' 讗诪转谞讬转讬谉 讚拽讗诪专 专讘讛 讝讗转 讗讜诪专转 讛砖讬讘 诇讜 讗讘讬讬 诪砖诪砖 诪转讞讬讬讘 讜讛讻讗 砖讗谞讬 诪砖讜诐 讚讗谞讜住 讛讜讗, 讜注讜讚 讚讛讛讬讗 讚讗诪专 讗讘讬讬 讞讬讬讘 砖转讬诐 讗诪转谞讬转讬谉 拽讗讬, 讜讗"讻 注"讻 讘住诪讜讱 诇讜住转讛 讛讜讗 讜讻讚讗讜拽讬诪谞讗 诇注讬诇, 讜讻讬讜谉 砖讻谉 [诪诪讬诇讗] 砖诪注讬谉 讚诪砖诪砖 诪转 讘注专讬讜转 驻讟讜专 讚讛讗 诇讗讜 讗谞讜住 讛讜讗 讜讗驻"讛 拽讗诪专 诇讗 驻讬专砖 诪讬讚 驻讟讜专.


[讛讻讗 诪讻讚讬 讻转讬讘 讘讻诇 讚讘专 讟诪讗 讗讜 讘谞讘诇转 砖专抓 讟诪讗 诇诪讛 诇讬 砖诪注 诪讬谞讛 讘注讬谞谉 注讚 讚讬讚注]. 讚讗讬爪讟专讬讱 讚住诇拽讗 讚注转讱 讗诪讬谞讗 砖专抓 讚讜拽讗 讘注讬 专"讗 讚诪转讬讚注 诇讬讛 讗讬 讘砖专抓 谞讙注 讗讬 讘谞讘诇讛 谞讙注 诪砖讜诐 讚砖诪谉 讗讬谞讛 砖讜讛 讜砖讬注讜专' 讗讬谞讜 砖讜讛, 讚砖专抓 诪讟诪讗 讘讻注讚砖讛 讜谞讘诇讛 讗讬谞讜 诪讟诪讗 讗诇讗 讘讻讝讬转, 讗讘诇 谞讘诇转 讞讬讛 讜谞讘诇转 讘讛诪讛 讚砖讬注讜专' 砖讜讛 讜砖诪谉 砖讜讛 讗讬诪讗 诇讗 讘注讬 专"讗 讚讬讚注 讗讬 讘谞讘诇转 讞讬讛 谞讙注 讗讬 讘谞讘诇转 讘讛诪讛 谞讙注, 拽诪"诇 讗讜 讘谞讘诇转 讞讬讛 讟诪讗 讗讜 讘谞讘诇转 讘讛诪讛 讟诪讗讛 注讚 讚讬讚注 讗讬 讘谞讘诇转 讘讛诪讛 谞讙注 讗讬 讘谞讘诇转 讞讬讛 谞讙注, 讜讻转讘 讛专诪讘"谉 讝"诇 讚讜讚讗讬 专"讗 诇讗 讘注讬 讚讬讚注 讗讬 讘谞讘诇转 讞讬讛 谞讙注 讗讬 讘谞讘诇转 讘讛诪讛 谞讙注, 讚讻讬讜谉 讚讬讚注 讚讘谞讘诇讛 谞讙注 讜讚讗讬 住讙讬 诇讬讛, 讚讗讬 诇讗 转讬诪讗 讛讻讬 诇讗砖诪讜注讬谞谉 专"讗 讘谞讘诇讛 讚讘注讬谞谉 注讚 讚讬讚注 讗讬 讘谞讘诇转 讞讬讛 谞讙注 讗讬 讘谞讘诇转 讘讛诪讛 谞讙注, 讜讗谞讗 讬讚注谞讗 讚讻诇 砖讻谉 诇砖专抓 诪拽诇 讜讞讜诪专, 讜诪讛 谞讘诇转 讘讛诪讛 讜讞讬讛 讚砖诪谉 砖讜讛 讜砖讬注讜专谉 砖讜讛 讘注讬 讚讬讚注 讘讛讬 诪讬谞讬讬讛讜 谞讙注 砖专抓 讜谞讘诇讛 讚砖讬注讜专谉 讗讬谞讜 砖讜讛 诇讗 讻诇 砖讻谉 讚讘注讬 专"讗 讚讬讚注 讗讬 讘砖专抓 谞讙注 讗讬 讘谞讘诇讛 谞讙注, 讗诇讗 讜讚讗讬 讻讚讗诪专谉. 讜讗"转 讗诐 讻谉 讞讬讛 诇诪讛 诇讬, 讘砖诇诪讗 讘讛诪讛 讗转讬讗 诇讻讚专' 讗诇讗 讞讬讛 诇诪讛 诇讬. 讜讬"诇 讚讞讬讛 讗转讬讗 诇讛讱 讚专砖讗 讚讗诪专讬谞谉 讘住驻专讗 (讜讬拽专讗 讛, 讘, 讘) 讚转谞讬讗 讬讻讜诇 谞讙注 讘讗讜讻诇讬谉 讜诪砖拽讬谉 讜讻诇讬 讞专住 讟诪讗讬诐 讜谞讻谞住 诇诪拽讚砖 讬讛讗 讞讬讬讘 转"诇 讘讛诪讛, 讜诪讗讬 讚谞拽讟 讘讛诪讛 诇讗讜 讚讜拽讗 讗诇讗 讞讬讛, 讚讞讬讛 讗转讬讗 诇讛讱 讚专砖讗, 讜讛砖转讗 诇讗 拽砖讛 讜诇讗 诪讬讚讬.





专讬讟讘"讗

讗专讜讻讛 讚讛讻讗 拽爪专讛 讚讛转诐 讗专讜讻讛 讚讛转诐 拽爪专讛 讚讛讻讗 讜讗"转 诪"诪 诇讬转谞讬 讗讬驻讻讗 讘拽爪专讛 讞讬讬讘 讘讗专讜讻讛 驻讟讜专 讜讬"诇 讚讻讬讜谉 讚诇讗 诪讬转谞讬 诇讬讛 讘讗讬讚讱 讚诪拽讚砖 诇讗 讘注讬 诇讘诇讘诇 诇讬砖谞讬讛 讻讚讬 砖诇讗 讬讟注讜 讘讜 讛转诇诪讬讚讬诐 诇讛驻讱 讗讜转讛 讜诪住转讬讬讛 讚拽转谞讬 驻转专讬讛 讚讚讬谞讗 砖讗诐 驻讬专砖 诪讬讚 讚讜拽讗 讞讬讬讘 讻谞"诇. 讜诪讬 讗诪专 讗讘讬讬 讗谞讜住 讛讜讗 讗诇诪讗 讘砖诇讗 住诪讜讱 诇讜住转讛 拽讗诪专 驻讬' 讚讗诇讜 讘砖注转 讜讜住转讛 讗讬谞讜 讗讜谞住 讗诇讗 砖讜讙讙 诇讜诪专 讬讻讜诇谞讬 诇讘注讜诇 讜讻讬讜谉 讚讗讘讬讬 讗转讗 诇驻专讜砖讬 诪转谞讬' 诪讻诇诇 讚诪转谞讬' 讗讬讬专讬 砖诇讗 讘砖注转 讜讜住转讛 讜诇讗 爪专讻讬谞谉 讚讛讗 讗诪专 讗讘讬讬 诇注讬诇 讞讬讬讘 砖转讬诐 讚拽住"讚 讚讛讛讬讗 谞诪讬 讗诪专讛 讗讘讬讬 讜讛讗 驻专讬砖 转诇诪讜讚讗 诇注讬诇 讚诇讗 诪砖讻讞转 讚讞讬讬讘 砖转讬诐 讗诇讗 讘住诪讜讱 诇讜住转讛 讚讘讛讗 讗驻砖专 诇讛转讞讬讬讘 注诇 讛讻谞讬住讛 讚讘砖诇讗 讘砖注转 讜讜住转讛 诇注讜诇诐 讗讬谞讜 讞讬讬讘 讗诇讗 注诇 讛驻专讬砖讛 诇讘讚 讜驻专拽讬谞谉 讻讬 讗转诪专 讚讗讘讬讬 讘注诇诪讗 讗讬转诪专 驻讬' 专砖"讬 讝"诇 讚讛讛讬讗 讚讗讘讬讬 讚诇注讬诇 诇讗 讗诪转谞讬' 讗诪专讛 讗诇讗 讘注诇诪讗 讗诪专讛 讘诪砖诪砖 注诐 讛讟讛讜专讛 讘砖注转 讜讜住转讛 讚拽讗诪专 讚诪砖讻讞转 讘讛 砖转讬诐 讜讘转"讞 诇讝讜 讜讗讬谉 转"转 诇讝讜 讻讚讗讜拽讬诪谞讗 诇注讬诇 讜诪讬讛讜 讞讬讬讘 讛讜讗 注诇 讛驻专讬砖讛 讘讬谉 砖驻讬' 讞讬 讜讘讬谉 砖驻讬' 诪转 讻讬讜谉 讚诪砖诪砖 诪转 讘注专讬讜转 讚注诇诪讗 讞讬讬讘 讜讻讚讗住讬拽谞讗 讛讻讗 讚驻讬专砖 诪转 讗讬谞讜 谞驻讟专 讗诇讗 诪讞诪转 讗讜谞住 讚砖诇讗 讘砖注转 讜讜住转讛 讜转讬专抓 讚讛讗 讘住讜讙讬讗 讚诇注讬诇 讻讚驻讬' 讛讛讬讗 讚讗驻讬专砖 诇讛讚讬讗 砖拽诇讬谞谉 讜讟专讬谞谉 讚诇讗 诪讞讬讬讘 注诇 讛驻专讬砖讛 讗诇讗 砖驻讬专砖 讞讬 讜讛讬讬谞讜 讚讘转"讞 驻讟讜专 诇驻讬 砖讛讜讗 诪讝讬讚 注诇 讛驻专讬砖讛 砖讛讬"诇 砖诇讗 诇驻专讜砖 讞讬 讜讛讜讗 讚讜讞拽 讙讚讜诇 讜注讜讚 讚注"讻 讗"讗 讘砖讜诐 驻谞讬诐 诇讞讬讬讘 砖转讬诐 讻砖驻讬专砖 诪转 讚砖转讬 讝讬转讬 讞诇讘 讘讛注诇诐 讗' 讛诐 讻讚谞驻拽讗 讛砖转讗 讜讬砖 砖讛讬讜 讗讜诪专讬诐 讚住讜讙讬讬谉 讚诇注讬诇 讚专讘讛 讛讬讗 讚住"诇 讛讻讗 讚诪砖诪砖 诪转 讘注专讬讜转 讘注诇诪讗 谞诪讬 驻讟讜专 讜讗诇讬讘讗 讚谞驻砖讬讛 讛讜讗 讚驻专讬砖 诇讛 讗讘诇 诇讗讘讬讬 讻诇 砖讛讜讗 讞讬讬讘 砖转讬诐 讗驻讬' 讘驻讬专砖 诪转 讛讜讗 讞讬讬讘 讻讚讘专讬 专砖"讬 讝"诇 讜讝讛 讚专讱 讛专讘 讘注诇 讛诪讗讜专 讝"诇 讝拽谞讜 砖诇 诪讜专讬 讛专讗"讛 讝"诇 讜讬讜转专 谞专讗讬谉 讚讘专讬 讛诪驻专砖讬诐 讝"诇 讚诇讗讘讬讬 谞诪讬 讗诪讗讬 讞讬讬讘 砖转讬诐 讗诇讗 讻砖驻讬专砖 讞讬 讜讟注诪讗 讚诪讬诇转讗 讚讻诇 砖驻讬专砖 诪转 砖讗"讗 讘讚专讱 讗讞专转 讻讗讜讻诇 砖谞讬 讝讬转讬 讞诇讘 讘讛注诇诐 讗讞讚 讛讜讗 讚讛讗 讻砖讛讬转讛 诇讜 讛注诇诪讛 讘讻谞讬住讛 讻住讘讜专 砖讬讻讜诇 诇讘注讜诇 讻讚讗讜拽讬诪谞讗 讘转"讞 诇讝讜 讛讬讗 讙专诪讛 诇讜 讗讬住讜专 讛注诇诪讛 讘' 诇驻专讜砖 诪转 注讻"驻 讗注"讙 讚讛讜讬讛 诇讬讛 讘谞转讬诐 讬讚讬注转 讞讟讗 讻讬 讻砖讗诪专讛 诇讜 谞讟诪讗转讬 讬讜讚注 讛讜讗 砖讞讟讗 讘讻谞讬住讛 砖讘讗 注诇讬讛 住诪讜讱 诇讜讜住转讛 讚讛讗 讘转"讞 诇讝讜 注住拽讬谞谉 诪"诪 讗讬谉 讬讚讬注讛 讝讜 诪转讞诇拽转 诇讞讬讬讘讜 注诇 讛驻专讬砖讛 讻砖驻讬专砖 诪转 讗注"讙 砖讗讬谞讜 转"讞 讘驻专讬砖讛 讜住讘讜专 砖诪讜转专 诇驻专讜砖 讘讬谉 讞讬 讘讬谉 诪转 砖讗讬谉 讛注诇诪转讜 讻讛诇讻讛 砖诇讗 讬讚注 砖讗住讜专 诇驻专讜砖 讙讜专诪转 诇讜 驻专讬砖讛 砖驻讬专砖 诪转 讗诇讗 诪砖讜诐 讚诇讗 讗驻砖专 砖诇讗 诇驻专讜砖 诪转 诪讬讛转 讜讗注"驻 砖讛讬讛 讬讜讚注 砖讛讜讗 讗住讜专 讻讱 讛讬讛 注讜砖讛 讜讻讘专 讗诪专讜 讛砖讘 诪讬讚讬注转讜 诪讘讬讗 拽专讘谉 注诇 砖讙讙转讜 讜讝讛 讗讬谞讜 砖讘 诪讬讚讬注转讜 砖讛专讬 讗"讗 讗讘诇 讻砖驻讬专砖 讞讬 讗讝 讙专诪讛 诇讜 讗讬住讜专 驻专讬砖讛 讛注诇诪转讜 讘讛诇讻讜转 驻专讬砖讛 砖诇讗 讬讚注 砖讛讬"诇 诇驻专讜砖 讘讛谞讗讛 诪讜注讟转 讜诇讗 讘讛谞讗讛 诪专讜讘讛 讛讬诇讻讱 讬讚讬注转 讞讟讗 诪讞诇拽转 诇讜 讜讛讜讗 讞讬讬讘 讗讞转 注诇 讛讻谞讬住讛 讜讗讞转 注诇 讛驻专讬砖讛 诇讛谞讗讛 诪专讜讘讛 砖讛讬"诇 讻砖驻讬专砖 讞讬 讜讝讛 驻讬' 讘专讜专 讜诇讬讻讗 诇诪讬谞讚讗 诪谞讬讛 讻诇诇 讜讛讜讗 砖讬讟转 专讘讬谞讜 讛讙讚讜诇 讛专诪讘"谉 讝"诇 讜转诇诪讬讚讜 专讘讬 诪讜专讬 讛专讗"讛 讝"诇 讜讘诪讛讚讜专讗 拽诪讬讬转讗 讛讗专讻转讬 讘砖诪讜注讛 讝讜 讜诪"砖 讻讗谉 讛讜讗 讛注讬拽专:



讗诪专 拽专讗 讜转讛讬 谞讚转讛 注诇讬讜 驻讬' 诪注诇讬讜 讚专讬砖 讗讘诇 转讛讬 讗讬爪讟专讬讱 诇讻讚讗诪专讬谞谉 讘住讜祝 讛讞讜诇抓 讚讗驻讬' 讘谞讚转讛 转讛讗 注讚 讚讬讬讛讘 诪讬讬讗 注诇讛:



诇"转 诪谞诇谉 驻讬' 砖讗"讗 诇讞讬讬讘 拽专讘谉 讗驻讬' 讘讗讬住讜专 讻专转 讗诇讗 讻砖讛讜讗 讘诇"转 讻讚驻专讬砖谞讗 诇注讬诇 讜驻住讞 讜诪讬诇讛 讬讜讻讬讞讜:



诇讗 转拽专讘 诇讗 转驻专讜砖 讛讜讗 讚讻转讬讘 讛讗讜诪专讬诐 拽专讘 讗诇讬讱 讻诇讜诪专 驻专讜砖 讗诇 注爪诪讱 讗诇 转讙注 讘讬 讻讬 拽讚砖转讬讱 讜诇讬爪谞讬 讛讚讜专 讛讬讜 讗讜诪专讬诐 讻谉 诇谞讘讬讗 讗诇 转讙注 讘讬 讻讚讬 砖诇讗 讗讟诪讗讱 讻讚驻讬' 专砖"讬 讝"诇 讚拽讚砖转讬讱 诇砖讜谉 讟讜诪讗讛 讻诪讜 讜讗诇 讻诇 诪讗讻诇 讛讬拽讚砖 讜讗讞专讬诐 驻讬专砖讜 讻讬 拽讚砖转讬 诪诪讱 讜讛讜讗 讬讜转专 谞讻讜谉 讘驻砖讜讟讜 砖诇 诪拽专讗 讜讗讬讻讗 讚诪拽砖讜 讛讬讗讱 诇讜拽讬谉 注诇 诇讗 转拽专讘 讗诇 讛谞讚讛 讚讛讗 诇讗讜 砖讘讻诇诇讜转 讛讜讗 讻讬 讛讜讗 讗讝讛专' 砖诇讗 诇讘讗 讗诇 讛谞讚讛 诪诪砖 讜砖诇讗 诇驻专讜砖 讻讚讗诪专讬' 讛讻讗 讜讙诐 砖诇讗 诇拽专讘 讗诇讬讛 住诪讜讱 诇讜讜住转讛 诇诪讗谉 讚诪讞讬讬讘 注诇 讛讻谞讬住讛 讜诇讗讜 诪讬诇转讗 讛讬讗 讚讻讬讜谉 砖讛讻诇 注谞讬谉 讗讝讛专讛 砖讘谞讚讛 诇讗 讞砖讬讘 诇讗讜 砖讘讻诇诇讜转 讜讙讚讜诇讛 诪讝讜 诇讗讜 讚转注砖讛 诪诇讗讻讛 讘砖讘转 砖讛讜讗 注诇 诪诇讗讻讜转 讞诇讜拽讜转 讜诇讗 讞砖讬讘 诇讗讜 砖讘讻诇诇讜转 讻讬讜谉 砖讛讻诇 诪砖诐 诪诇讗讻讛 讜讝讛 驻砖讜讟 诪讗讚 讜讗讬谞讜 爪专讬讱 诇讬 驻谞讬诐:



转"专 讜讛讝专转诐 讗转 讘谞讬 讬砖专讗诇 诪讟讜诪讗转诐 诪讻讗谉 讗"专 讬讗砖讬讛 讗讝讛专讛 诇讘谞讬 讬砖专讗诇 砖讬驻专砖讜 诪谞砖讜转讬讛诐 住诪讜讱 诇讜讜住转谉 讜讻诪讛 讗诪专 专讘讗 注讜谞讛 讜注讜谞讛 讗讜 讬讜诐 讗讜 诇讬诇讛 砖讗诐 专讙讬诇讛 诇专讗讜转 讘讬讜诐 讗驻讬诇讜 讘住讜驻讜 讗住讜专讛 讻诇 讛讬讜诐 讜讗诐 专讙讬诇讛 诇专讗讜转 讘诇讬诇讛 讗驻讬诇讜 讘住讜驻讛 讗住讜专讛 讻诇 讛诇讬诇讛 讻讚诪驻专砖 讘讚讜讻转讛 讘诪住讻转 谞讚讛 讜讗讬讻讗 诇诪讬讚拽 诇诪讗谉 讚住讘专 诇注讬诇 讚讗讻谞讬住讛 诪讞讬讬讘 诪讚讗讜专讬讬转' 讘住诪讜讱 诇讜讜住转讛 讜讻住讘专' 讚讗讘讬讬 讜专讘讗 讜讗讬讚讱 讗诪讜专讗讬 讚诇注讬诇 讜拽讬"诇 谞诪讬 讻讜讜转讬讬讛讜 诪讛讗 讚讗诪专讬谞谉 谞诪讬 讘诪住' 讬讘诪讜转 讞讬讬讘 讗讚诐 诇驻拽讜讚 讗转 讗砖转讜 讻砖讬讜爪讗 诇讚专讱 砖谞讗诪专 讜驻拽讚转 谞讜讱 讜诇讗 转讞讟讗 讜讗诪专讬谞谉 砖诇讗 谞爪专讻讛 讗诇讗 住诪讜讱 诇讜讜住转讛 讛讬讻讬 专诪讬谞谉 讗讬住讜专讗 讚讗讜专讬讬转讗 诪砖讜诐 驻拽讬讚转 讗砖转讜 讜专"转 讝"诇 转讬专抓 讚驻拽讬讚讛 讚讛转诐 讗讬谞讜 专"诇 转砖诪讬砖 诪诪砖 讻讚驻讬' 专砖"讬 讝"诇 讗诇讗 专讬爪讜讬 讚讘专讬诐 讜诇讗 谞讛讬专讗 诇谉 讞讚讗 讚诇讬砖谞讗 讚诇讬驻拽讜讚 讗砖转讜 诇讗 诪砖诪注 讛讻讬 讜注讜讚 讚讻讬讜谉 讚转砖诪讬砖 讗住讜专 诇诪讛 诇讗 诇讘砖讛 讬爪专 讛专注 讜讬讜转专 讛讬讛 谞专讗讛 诇讜诪专 讚诇注讜诇诐 转砖诪讬砖 诪诪砖 讜驻拽讬讚讛 讚讛转诐 谞诪讬 诪讚讗讜专讬讬转讗 讙诪讬专讬 诇讛 砖讛讻转讜讘 诪讘讟讬讞讜 砖诇讗 讬讘讗 讘讻讱 诇讬讚讬 讞讟讗 砖转专讗讛 讘砖注转 转砖诪讬砖 讜讛讬讬谞讜 讚拽讗诪专 拽专讗 讜驻拽讚转 谞讜讱 讜诇讗 转讞讟讗 讜讛讻讬 讙诪讬专讬 诇驻讬专讜砖讗 讚讛讛讜讗 拽专讗 讜讘砖诐 专"诪 讛诇讜讬 诪讟讜诇讬讟讜诇讗 讝"诇 砖诪注转讬 砖讛讬讛 诪驻' 讚住诪讜讱 诇讜讜住转讛 讚讛转诐 讛讬讬谞讜 讜讜住转 砖诇 讟讘讬诇讛 砖讞讬讬讘 诇讛诪转讬谉 注讚 砖转讟讘讜诇 讜转驻拽讚谞讛 讜讜住转 诇' 讝诪谉 诪讜注讚 讛讜讗 讜讛驻讬' 讛讝讛 讘诇砖讜谉 讜讜住转 诪讜专讙诇 讘诇' 讞讝"诇 讜谞"诇 砖注诐 诪"砖 诇注讬诇 讛注谞讬谉 诪转讜专抓 讬驻讛 讚住诪讜讱 诇讜讜住转讛 讛讗诪讜专 讘砖诪注转讬谉 讚诇注讬诇 讗讬谞讜 注讜谞讛 讚讛讗 诪讛讬讻讬 转讬转讬 讜注讜讚 讚砖讙讙转 转"讞 讚诇注讬诇 讛讬讬谞讜 诪砖讜诐 讬讻讜诇谞讬 诇讘注讜诇 讻讚讗讬转讗 诇注讬诇 讜诪砖讜诐 注讜谞讛 砖诇讬诪讛 诇讬讻讗 诇诪讬诪专 讛讗讬 诇讬砖谞讗 砖讻诇 讗讚诐 讬讻讜诇 诇讘注讜诇 讜讗诐 讘讗 诇讛 拽讜讚诐 诇讻谉 讗谞讜住 讛讜讗 讗诇讗 讚讜讚讗讬 讚住诪讜讱 诇讜讜住转讛 砖讛讝讛讬专讛 转讜专讛 讛讬讬谞讜 住诪讬讱 诪诪砖 讻讙讜谉 讞爪讬 砖注讛 讜讻讬讜爪讗 讘讜 讜注讜谞讛 讛讗诪讜专讛 讘讚讘专讬 专' 讬讗砖讬讛 诪讚专讘谞谉 讛讬讗 诇注砖讜转 讙讚专 讜住讬讬讙 讚讛讗 拽讬"诇 讜讜住转讜转 讚专讘谞谉 讜诇讗 讚讗讜专讬讬转讗 讜讛讬讗讱 讛讞诪讬专讛 转讜专讛 诇讗住讜专 注讜谞讛 砖诇讬诪讛 拽讜讚诐 诇讻谉 讗诇讗 讜讚讗讬 讻讚讗诪专谉 讜讛砖转讗 讛讬讬谞讜 讚砖专讜 诇讛 诇注讬谞讛 讝讜 诪砖讜诐 驻拽讬讚转 讗砖转讜 讜诪砖诇讱 谞转谞讜 诇讱 讻讬 讛诐 讗诪专讜 讜讛诐 讗诪专讜 讚讻讜诇讛 诪讚专讘谞谉 讜讝讜 砖讬讟转 专讘讬谞讜 讛讙讚讜诇 讛专诪讘"谉 讝"诇 讜讛讗 讚转谞谉 注诇 讛注诇诐 讟讜诪讗讛 讛讜讗 讚讞讬讬讘 讜讗讬谞讜 讞讬讬讘 注诇 讛注诇诐 诪拽讚砖 讻转讘讜 讛转讜住' 讘砖诐 专"转 讝"诇 讚讚讜拽讗 拽专讘谉 注讜诇讛 讜讬讜专讚 讗讬谞讜 讞讬讬讘 讗讘诇 讞讬讬讘 讛讜讗 讞讟讗转 拽讘讜注讛 讻讻诇 讚讘专 砖讝讚讜谞讜 讻专转 砖讛讜拽砖讛 讻诇 讛转讜专讛 讻讜诇讛 诇注"讝 讻讚讗讬转讗 讛转诐 讘讻专讬转讜转 讜讚谞驻拽讗 诪讻诇诇讗 谞驻拽 讜讚诇讗 谞驻拽 诇讗 谞驻拽 讜讗"转 讜讛讗 讘驻"拽 讗诪专讬谞谉 讚注诇 砖讗讬谉 讘讛 讬讚讬注讛 讘转讞诇讛 砖注讬专 讛讞讬爪讜谉 诪讻驻专 讗讜转诐 讜讛转诐 诇讬讻讗 讞讟讗转 拽讘讜注讛 砖讗讬谉 讛砖注讬专 诪讻驻专 注诇 诪讬讚讬 讚讘专 拽专讘谉 讻讚讻转讬讘谞讗 讛转诐 讬"诇 讚讛转诐 讙讝讬专转 讛讻转讜讘 砖诇讗 讬讛讗 讞诪讜专 讗讬谉 讘讛 讬讚讬注讛 讘转讞诇讛 讟驻讬 诪讘砖讬砖 讘讛 讬讚讬注讛 讘转讞诇讛 讜讛拽砖讜 注诇讬讜 讛转讜住' 讞讚讗 讚诇讬砖谞讗 讚讗诪专讬' 讗讬谞讜 讞讬讬讘 注诇 讛注诇诐 诪拽讚砖 诇讙诪专讬 诪砖诪注 砖讗讬谞讜 讞讬讬讘 讻诇诇 讜驻讟讜专 谞诪讬 拽专讬谞谉 诇讬讛 诇注讬诇 讘驻专拽讬谉 讜注讜讚 讚诇拽诪谉 讘驻"讘 讙讘讬 讬砖 讗讜讻诇 讗讻讬诇讛 讗' 诪讛讚专 转诇诪讜讚讗 诇讗砖讻讜讞讬 讞讟讗转 拽讘讜注讛 讘讟诪讗 砖讗讻诇 讗转 讛拽讚砖 讜诇讗 诪砖讻讞 诇讛 讗诇讗 讘谞砖讬讗 讜讻专"讗 讜讗诪讗讬 诇讜拽诪讛 讘讛注诇诐 拽讜讚砖 讚讻诇 讗讚诐 诇专"讗 讜专"注 讗诇讗 讜讚讗讬 讚诇讚讬讚讛讜 驻讟讜专 诇讙诪专讬 讚讛讜"诇 讚讘专 砖讛讬讛 讘讻诇诇 讜讬爪讗 诇讬讚讜谉 讘讚讘专 讞讚砖 砖讗讬谉 讗转讛 讬讻讜诇 诇讛讞讝讬专讜 诇讻诇诇讜 注讚 砖讬讞讝讬专谞讜 讛讻转讜讘 讘驻讬专讜砖:



注讚 讚讬讚注 讗讬 讘砖专抓 讗讬讟诪讗 讗讬 讘谞讘诇讛 讗讬讟诪讗 驻讬' 讛专诪讘"谉 讝"诇 讚讚讜拽讗 谞拽讟 砖专抓 讜谞讘讬诇讛 讗讜 讚讻讜讜转讬讬讛讜 砖讞诇讜拽讬谉 讘砖诪讜转讬讛诐 讜砖注讜专讬讛谉 讗讘诇 讘讬谉 谞讘讬诇转 讘讛诪讛 讜讞讬讛 讗讜 讘讬谉 砖专抓 诇砖专抓 诇讬讻讗 拽驻讬讚讗 讗祝 诇专"讗:



诪讛 谞驻砖讱 讗讻诇 讞诇讘 讜讻讜' 讗砖转讜 谞讚讛 讜讻讜' 诪讗专讬讱 诇诪讬谞拽讟 讻诇 讛谞讬 讗讬住讜专讬 讻专讬转讜转 讗讬住讜专 讘讬讗讛 讜讗讬住讜专 讗讻讬诇讛 讜讗讬住讜专 诪诇讗讻讛:



诪讻讚讬 讻转讬讘 讘讻诇 讚讘专 讟诪讗 讗讜 讜讻讜' 谞专讗讬谉 讛讚讘专讬' 讚诇"拽 诇讬讛 讗诇讗 诪讗讬 讚讻转讬讘 讗讜 讘谞讘讬诇转 砖专抓 讟诪讗 讚讗诇讜 谞讘诇转 讘讛诪讛 讟诪讗讛 讜讞讬讛 讛讗 讬讚注 讚讗爪讟专讱 诇谞讚专' 讜讘讻诇 讚讘专 讟诪讗 讛讗 讚专讬砖 诇讬讛 讘住讬驻专讗. 讻讚讻转讬讘谞讗 讘驻"拽 讗讘诇 讘谞讘讬诇转 砖专抓 讟诪讗 讚诇讗 讚专讬砖 讛转诐 诪讬讚讬 诪砖诪注 诇讬讛 讚讗讬讬转专 诇诪讚专砖 注讚 讚讬讚注 讗讬 讘砖专抓 谞讟诪讗 讜讗讬 讘谞讘讬诇讛 讜讛讬讬谞讜 讚诪讛讚专讬谞谉 讚专"注 讗"诇 讚讗讬讬讚讬 讚讗讬爪讟专讬讱 诇诪讬讻转讘 讘讛诪讛 讜讞讬讛 诇讻讚专' 讻转讘 谞诪讬 谞讘讬诇转 砖专抓 砖诇讗 诇爪讜专讱 讻讚转谞讗 讚讘讬 专"讬 讜讻讜' 讙诐 讻讗谉 谞砖谞讬转 注诇 诪讛 砖讻转讜讘 讘驻' 砖专爪讬诐 讚诪住转讬讬谉 讚诇讬诪讗 拽专讗 讗砖专 转讙注 讘讻诇 讚讘专 讟诪讗 讜诪驻' 砖专爪讬诐 讬讚注讬谞谉 讗讬 讝讛讜 讚讘专 讟诪讗 讗诇讗 砖谞砖谞讜 讻讗谉 砖讗专 讛驻专讟讬诐 诪驻谞讬 砖谞转讞讚砖 讘讛诐 讙"砖 讚专' 讚谞驻拽讗 诇谉 诪讬住讜专讗 讚讘讛诪讛 讜讞讬讛 讜讻讚讗诪专讬谞谉 讛转诐 讗拽专讗 讗谞讬 讞讬讛 讘讛诪讛 诇诪讛 谞讗诪专讛 讚注"讬 砖谞讬讛诐 讗谞讜 诇讜诪讚讬诐 讙"砖 诪讘讛诪讛 讟诪讗讛 讜讻讬讜谉 砖谞转讞讚砖 讘讛 谞讘讬诇转 讘讛诪讛 讜谞讘讬诇转 讞讬讛 诇讻讚专' 谞砖谞讬转 讘讛 谞讘讬诇转 砖专抓 砖诇讗 诇爪讜专讱 讜诪讬讛讜 专"讬 住讘专 讚讘讬 专"讬 讛讬讻讗 讚诇讬讻讗 诇诪讬讚专砖 讚讗讚专讘讗 转诇讗讜 讛讻转讜讘 讟讜诪讗讛 住转诐 诪讚讻转讬讘 讜谞注诇诐 诪诪谞讜 讜讛讜讗 讟诪讗:





讛诪讗讬专讬

讝讛 砖讘讬讗专谞讜 砖讻诇 讗讚诐 诪讜讝讛专 诇驻专讜砖 住诪讜讱 诇讜住转讛 砖讬注讜专讜 驻专讬砖转 注讜谞讛 拽讜讚诐 讛讜住转 讜讘讬讗讜专 注讜谞讛 讗讜 讬讜诐 讗讜 诇讬诇讛 讜专讗讜讬 诇讗讚诐 砖讬拽讚砖 讗转 注爪诪讜 讘砖注转 转砖诪讬砖 讜讬转谞讛讙 讘注谞讬谞讬讜 讘爪谞讬注讜转 讬转专讛 讛谉 讘讝诪谉 讛转砖诪讬砖 砖诇讗 讬砖诪砖 讗诇讗 讘讝诪谉 砖讛讻诇 讬砖谞讬诐 诇讗 讘讬讜诐 讻诇诇 讜诇讗 讘转讞诇转 讛诇讬诇讛 讜诇讗 讘住讜祝 讛诇讬诇讛 讛谉 讘讗讬讻讜转 讛注谞讬谞讬诐 讜转讻讜谞转诐 讜讗注"驻 砖讛讜讗 讘讬谞讜 诇讘讬谞讛 讬讘讜砖 诪谞驻砖讜 讜讬注讬专 讻诇 讻讜谞讜转讬讜 诇讟讜讘 讜讻谉 讻诇 讻讬讜爪讗 讘讗诇讜 讛注谞讬谞讬诐:



诪讬 砖讛讬讜 讞诇讘 讜谞讜转专 诇驻谞讬讜 讗讻诇 讗讞讚 诪讛诐 讜讗讬谞讜 讬讜讚注 讗讬讝讛 讗砖转讜 谞讚讛 讜讗讞讜转讜 讘讘讬转 讘注诇 讗讞转 诪讛谉 讜讗讬谞讜 讬讜讚注 讗讬讝讜 砖讘转 讜讬讜诐 讛讻驻专讬诐 诇驻谞讬讜 注砖讛 诪诇讗讻讛 讘讘讬谉 讛砖诪砖讜转 砖讘讬谞讬讛谉 驻讟讜专 诪谉 讛拽专讘谉 讜讗讬谞讜 诪讘讬讗 讞讟讗转 砖讗讬谞讜 讬讜讚注 讘注爪诪讜 砖诇 讞讟讗 讜讻转' 讗砖专 讞讟讗 注讚 砖讬讜讚注 诇讜 讘诪讛 讞讟讗 讜讗砖诐 转诇讜讬 讗讬谉 讻讗谉 砖讛专讬 讬讚注 讘讜讚讗讬 砖讞讟讗:





专"讬 诪讬讙讗砖

诪转拽讬祝 诇讛 专讘 讛讜谞讗 讘专讬讛 讚专讘 谞转谉 讜诪讬 讗诪专 讗讘讬讬 讚讛讗讬 讚拽转谞讬 讘诪转谞讬' 驻讬专砖 诪讬讚 讞讬讬讘 讛讗 讗诐 诇讗 驻讬专砖 讗诇讗 诇讗讞专 砖诪转 讛讗讘专 驻讟讜专 诪砖讜诐 讚讗谞讜住 讛讜讗 讗讘诇 诪讬 砖诇讗 讛讬讛 讗谞讜住 讜砖诪砖 诪转 讘注专讬讜转 讞讬讬讘 讚讗诇诪讗 诪转谞讬' 砖诇讗 讘住诪讜讱 诇讜住转讛 讛讜讗 讚讛讜讛 诇讬讛 讗谞讜住 讜讛讗 讗讘讬讬 讛讜讗 讚讗诪专 诇注讬诇 讚讞讬讬讘 砖转讬诐 讞讚讗 讗讻谞讬住讛 讜讞讚讗 讗驻专讬砖讛 讜讗讬 讘砖诇讗 住诪讜讱 诇讜住转讛 讛讜讗 讚讛讜讛 诇讬讛 讗谞讜住 讗诪讗讬 诪讞讬讬讘 讗讻谞讬住讛 讜诪讛讚专讬谞谉 讻讬 讗讬转诪专 讚讗讘讬讬 砖讛讜讗 讞讬讬讘 砖转讬诐 讞讚讗 讗讻谞讬住讛 讜讞讚讗 讗驻专讬砖讛 诇讗讜 讗诪转谞讬转谉 拽讗讬 讗诇讗 讘注诇诪讗 拽讗讬 讻诇讜诪专 诪讬 砖砖讬诪砖 注诐 讛讟讛讜专讛 讘住诪讜讱 诇讜住转讛 讞讬讬讘 砖转讬诐 讞讚讗 讗讻谞讬住讛 讚讛讗 住诪讜讱 诇讜住转讛 讛讜讗 讜讞讚讗 讗驻专讬砖讛 讘讬谉 驻讬专砖 诪讬讚 讘讬谉 诇讗 驻讬专砖 诪讬讚 讚讛讗 诇讗讜 讗谞讜住 讛讜讗 讻讬 讛讬讻讬 讚诇讬讛讜讬 驻讟讜专 讛讬讻讗 讚砖讛讗 讜诇讗 驻讬专砖 诪讬讚 讗讘诇 诪转谞讬' 讚拽转谞讬 讘讛讚讬讗 驻讬专砖 诪讬讚 讞讬讬讘 讚砖诪注转 诪讬谞讛 讚讗诐 诇讗 驻讬专砖 诪讬讚 讗诇讗 诇讗讞专 砖诪转 讛讗讘专 驻讟讜专 诇讬讻讗 诇讗讜拽诪讛 讘住诪讜讱 诇讜住转讛 讗诇讗 讘砖诇讗 住诪讜讱 诇讜住转讛 讛讜讗 讚讛讜讛 诇讬讛 讗谞讜住 诪砖讜诐 讛讻讬 讻讬 砖讛讬 讜诇讗 驻讬专砖 诪讬讚 讗诇讗 诇讗讞专 砖讬诪讜转 讛讗讘专 驻讟讜专 讜讻讬讜谉 讚砖诇讗 讘住诪讜讱 诇讜住转讛 讛讜讛 讗驻专讬砖讛 讛讜讗 讚讞讬讬讘 讗讘诇 讗讻谞讬住讛 驻讟讜专 讚讛讗 讗谞讜住 讛讜讗:



讛讚讬谉 驻讬专讜砖讗 讚砖诪注转讗 讜讗讬讻讗 诪专讘讜转讗 讚驻专讬砖讬 讛讻讬 讻讬 讗转诪专 讚讗讘讬讬 讘注诇诪讗 讗讬转诪专 讻讙讜谉 讚住讘专 砖讛讬讗 讗砖转讜 讜讘讗 注诇讬讛 讜谞诪爪讗转 讗讞讜转讜 注诇 讝讛 讗诪专 讗讘讬讬 讗注"讙 讚讗谞讜住 讛讜讗 讗讬谉 诇驻专讜砖 讘讛谞讗讛 诪专讜讘讛 讗诇讗 注讚 砖讬诪讜转 讛讗讘专 讻讚讬 砖转讛讗 讛谞讗讛 诪讜注讟转 讜讗讛讗讬 驻讬专讜砖讗 拽砖讬讗 诇谉 讞讚讗 讚讛讗 诪讜拽诐 诇讛 讚讗诪专讬谞谉 讗转诪专 讚讗讘讬讬 讘注诇诪讗 讗讬转诪专 讗讛讗讬 讚拽讗诪专 砖讗谞讬 讛讻讗 讚讗谞讜住 讛讜讗 讜讛讗 诇讬讻讗 诇诪讬诪专 讛讻讬 讚讛讗 讚拽讗诪专 砖讗谞讬 讛讻讗 讚讗谞讜住 讛讜讗 讘讜讚讗讬 讗诪转谞讬' 讛讜讗 讚拽讗讬 讻诇讜' 讛讬讻讗 讚拽转谞讬 讘诪转谞讬' 驻讬专砖 驻讬专砖 诪讬讚 讞讬讬讘 讚砖诪注转 诪讬谞讛 讚讛讗 讗诐 诇讗 驻讬专砖 诪讬讚 驻讟讜专 砖讗谞讬 讛讻讗 讚讗谞讜住 讛讜讗 讜讻讬讜谉 砖讻谉 讛讬讻讬 诪爪讬 诇讗讜拽诪讛 讚讛讗 讗诪专讬谞谉 讻讬 讗转诪专 讚讗讘讬讬 讘注诇诪讗 讗转诪专 讛讜讗 讜讛讗讬 诪讬诪专讗 讛讜讗 讜讛讗 讛讗讬 诪讬诪专讗 讛讜讗 讘讜讚讗讬 讗诪转谞讬' 讛讜讗 讚拽讗讬 讜注讜讚 讚诇讛讗讬 驻讬专讜砖讗 讗砖转讻讞 讚讛讛讜讗 诪讬诪专讗 拽诪讗 讚拽讗诪专 讗讘讬讬 讚讞讬讬讘 砖转讬诐 讗诪转谞讬' 讛讜讗 讚诪讜拽讬诐 诇讛 讚讛讜讬' 诇讛 诪转谞讬' 讘住诪讜讱 诇讜住转讛 讜诪砖讜诐 讛讻讬 讞讬讬讘 砖转讬诐 讞讚讗 讗讻谞讬住讛 讜讞讚讗 讗驻专讬砖' 讜讻讬讜谉 讚诪转谞讬' 讘住诪讜讱 诇讜住转讛 讛讬讗 讗诪讗讬 拽转谞讬 讘讛 驻讬专砖 诪讬讚 讞讬讬讘 讚砖诪注转 诪讬谞讛 讛讗 讗诐 诇讗 驻讬专砖 讗诇讗 诇讗讞专 砖诪转 讛讗讘专 驻讟讜专 讜讛讗 讗讬讛讜 讚拽讗诪专 砖讛诪砖诪砖 诪转 讘注专讬讜转 讛讬讻讗 讚诇讗 讗谞讬住 讞讬讬讘 讜讛讻讗 讻讬讜谉 讚诪讜拽诪转 诇讛 讘住诪讜讱 诇讜住转讛 讛讗 诇讗讜 讗谞讜住 讛讜讗 讛讬诇讻讱 讛讗讬 驻讬专讜砖讗 诇讗 住诇讬拽 讜驻讬专讜砖讗 讚驻讬专砖转讬 驻讬专讜砖讗 谞讛讬专讗 讜讘专讬专讗 讛讜讗 讜讚讬讬拽 讟驻讬.



讘注讗 诪讬谞讬讛 专讘讬 讬讜谞转谉 讘专 讬讜住讬 讘谉 诇拽讜谞讬讗 诪专' 砖诪讜讗诇 讘专 讬讜住讬 讘谉 诇拽讜谞讬讗 讗讝讛专讛 诇诪砖诪砖 注诐 讛讟讛讜专讛 讜讗诪专讛 诇讜 谞讟诪讗转讬 讜驻讬专砖 诪讬讚 诪谞"诇 讚讞讬讬讘 讗诪专 讞讝拽讬讛 讚讗诪专 拽专讗 讜转讛讬 谞讬讚转讛 注诇讬讜 谞讚转讛 转讛讗 注诇讬讜 讻诇讜诪专 讻砖讗讜诪专转 诇讜 谞讟诪讗转讬 讜砖讛讗 讻诪讜转 砖讛讜讗 谞诪爪讗转 谞讬讚转讛 砖讜讛讗 注诇讬讜 讗砖讻讞谉 注砖讛 诇讗 转注砖讛 诪谞讬谉 讗诪专 专讘 驻驻讗 诇讗 转拽专讘 诇讗 转驻专讜砖 讛讜讗 砖谞讗诪专 讛讗讜诪专讬' 拽专讘 讗诇讬讱 诇讗 转讙注 讘讬 讻讬 拽讚砖转讬讱 讻诇讜诪专 讝讛 砖讗诪专 讛讻转讜讘 讜讗诇 讗砖讛 讘谞讚转 讟讜诪讗转讛 诇讗 转拽专讘 讛讻讬 诇讗 转拽专讘 讗诇讬讱 砖谞诪爪' 驻讬专讜砖讜 讜讗诇 讗砖讛 讻砖转讘讗 讗诇讬讛 讻砖讛讬讗 讟讛讜专讛 讜转讗诪专 诇讱 讗讞专 讻讱 砖讛讬讗 讟诪讗讛 诇讗 转拽专讘 讗诇讬讱 讜转驻专讜砖 诪诪谞讛 诇讗诇转专 讗诇讗 砖讛讛 注讚 砖讬诪讜转 讛讗讘专 讜讗讞专 讻讱 转拽专讘 讗转讛 诇注爪诪讱 讜转驻专讜砖 诪诪谞讛. 诪转谞讬' 专"讗 讗讜诪专 讛砖专抓 讜谞注诇诐 诪诪谞讜 注诇 讛注诇诐 砖专抓 讛讜讗 讞讬讬讘 讜讗讬谞讜 讞讬讬讘 注诇 讛注诇诐 讟讜诪讗讛 驻讬' 讗讛讗讬 拽专讗 拽讗讬 讚讻转讬讘 讗讜 讘谞讘诇转 砖专抓 讟诪讗 讜谞注诇诐 诪诪谞讜 专"注 讗讜诪专 讜谞注诇诐 诪诪谞讜 讜讛讜讗 讟诪讗 讜讗砖诐 注诇 讛注诇诐 讟讜诪讗讛 讛讜讗 讞讬讬讘 讜讗讬谞讜 讞讬讬讘 注诇 讛注诇诐 诪拽讚砖 讜专讘讬 讬砖诪注讗诇 讗讜诪专 讜谞注诇诐 诪诪谞讜 砖谞讬 驻注诪讬诐 诇讞讬讬讘 注诇 讛注诇诐 讟讜诪讗讛 讜注诇 讛注诇诐 诪拽讚砖. 讜讚讬讬拽讬谞谉 讘讙诪专' 诪讗讬 讘讬谞讬讬讛讜 驻讬' 讘讬谉 专"讗 讜讘讬谉 专' 注拽讬讘讗 诪讻讚讬 转专讜讬讬讛讜 讗讛注诇诐 讟讜诪讗讛 讛讜讗 讚诪讞讬讬讘 讜诇讗 讗讛注诇诐 诪拽讚砖 讜讻讬讜谉 砖讻谉 诪讗讬 讘讬谞讬讬讛讜 讗诪专 讞讝拽讬讛 砖专抓 讜谞讘讬诇讛 讗讬讻讗 讘讬谞讬讬讛讜 讚专"讗 住讘专 讘注讬谞谉 注讚 讚讬讚注 讘转讞讬诇讛 讜讘住讜祝 讗讬 讘砖专抓 讗讬讟诪讬 讗讬 讘谞讘讬诇讛 讗讬讟诪讬 讜谞注诇诐 讘讬谞转讬讬诐 讜讛讬讬谞讜 讚拽讗诪专 砖专抓 讜谞注诇诐 诪诪谞讜 注诇 讛注诇诐 砖专抓 讛讜讗 讞讬讬讘 讜讻讬讜谉 讚讘讛注诇诪讛 讻讬 讛注诇诐 诇讜 砖谞讟诪讗 讘砖专抓 讜讗注"驻 砖讬讜讚注 砖讛讜讗 讟诪讗 讜谞注诇诐 诪诪谞讜 拽专讬谞讗 讘讬讛 诪诪讬诇讗 砖诪注' 讚讬讚讬注讛 讚讘注讬谞谉 讘转讞讬诇讛 讜讘住讜祝 讘注讬谞谉 注讚 讚讬讚注 讗讬 讘砖专抓 讗讬讟诪讬 讗讬 讘谞讘讬诇讛 讗讬讟诪讬 讜专"注 讚讗诪专 讜谞注诇诐 诪诪谞讜 讜讛讜讗 讟诪讗 注诇 讛注诇诐 讟讜诪讗讛 讛讜讗 讞讬讬讘 诪讻诇诇 讚诇讗 讘注讬 注讚 讚讬讚注 讗讬 讘砖专抓 讗讬讟诪讬 讗讬 讘谞讘讬诇讛 讗讬讟诪讬 讚诪"讚 讘讛注诇诪讛 讛注诇诪转 讛讟讜诪讗讛 讻讜诇讛 讘注讬谞谉 诪讻诇诇 讚讘讬讚讬注讛 讚转讞讬诇讛 讜住讜祝 住讙讬 诇讬讛 讘讬讚讬注转 讛讟讜诪讗讛 讗祝 注诇 讙讘 讚诇讗 讬讚注 讗讬 讘砖专抓 讗讬讟诪讬 讗讬 讘谞讘讬诇讛 讗讬讟诪讬. 讜讻谉 讗诪专 注讜诇讗 砖专抓 讜谞讘讬诇讛 讗"讘 讚注讜诇讗 专诪讬 讚专讘讬 讗诇讬注讝专 讗讚专"讗 讜诪砖谞讬 讜诪讬 讗诪专 专讘讬 讗诇讬注讝专 讘注讬谞谉 注讚 讚讬讚注 讗讬 讘砖专抓 讗讬讟诪讬 讗讬 讘谞讘讬诇讛 讗讬讟诪讬 讜专诪讬谞讛讜 讗诪专 专"讗 诪讛 谞驻砖讱 讞诇讘 讗讻诇 讞讬讬讘 谞讜转专 讗讻诇 讞讬讬讘 讜讻讜' 讗诪专 诇讜 专讘讬 讬讛讜砖注 讛专讬 讛讜讗 讗讜诪专 讗砖专 讞讟讗 讘讛 注讚 讚讬讚注 讘诪讛 讞讟讗 讜讛谞讛 专讘讬 讗诇讬注讝专 诇讗 讘注讬 注讚 砖讬讚注 讘诪讛 讞讟讗 讜诪砖谞讬 注讜诇讗 讛转诐 讗砖专 讞讟讗 讘讛 讗诪专 专讞诪谞讗 讞讟讗 讻诇 讚讛讜讗 讛讻讗 诪讻讚讬 讻转讬讘 讻诇 讚讘专 讟诪讗 讗讜 讘谞讘诇转 砖专抓 讟诪讗 讚讻转讘 专讞诪谞讗 转讜 诇诪讛 诇讬 讗诇讗 诇讜诪专 诇讱 讚讘注讬谞谉 讚讬讚注 讗讬 讘砖专抓 讗讬讟诪讬 讗讬 讘谞讘讬诇讛 讜专' 注拽讬讘讗 讗讬讬讚讬 讚讻转讘 专讞诪谞讗 讘讛诪讛 讜讞讬讛 诇讻讚专' 讻讚讙专住讬谞谉 讘驻"拽 专' 讗讜诪专 讗拽专讗 讗谞讬 讞讬讛 讘讛诪讛 诇诪讛 谞讗诪专讛 谞讗诪专 讻讗谉 讘讛诪讛 讟诪讗讛 讜谞讗诪专 诇讛诇谉 讘讛诪讛 讟诪讗讛 诪讛 诇讛诇谉 讘讟讜诪讗转 诪拽讚砖 讜拽讚砖讬讜 讗祝 讻讗谉 讘讟讜诪讗转 诪拽讚砖 讜拽讚砖讬讜 讻转讘 谞诪讬 讗讜 讘谞讘诇转 砖专抓 讟诪讗 讜专讘讬 讗诇讬注讝专 讛讗讬 讘讛 讚讻转讘 专讞诪谞讗 讚诪砖诪注 注讚 讚讬讚注 讘诪讛 讞讟讗 诪讛 注讘讬讚 诇讬讛 讜诪讛讚专讬谞谉 驻专讟 诇诪转注住拽 讘注诇诪讗 讻讙讜谉 砖讛讬讛 诪转注住拽 讘注诇诪讗 讜诇讗 谞转讻讜讜谉 诇诪注砖讛 讘注讜诇诐 诇诪注砖讛 讛讬转专 讜诇讗 诇诪注砖讛 讗讬住讜专 讜注诇讛 讘讬讚讜 诪注砖讛 讗讬住讜专 讻讙讜谉 砖谞转讻讜讜谉 诇讛讙讘讬讛 讗转 讛转诇讜砖 讜讞转讱 讗转 讛诪讞讜讘专 砖诇讗 谞转讻讜讜谉 诇讞转讬讻讛 讻诇诇 诇讛讻讬 讻转讘 专讞诪谞讗 讘讛 讻诇讜诪专 注讚 砖讬转讻讜讬谉 诇诪注砖讛 讻讙讜谉 砖谞转讻讜讜谉 诇讞转讜讱 讗转 讛转诇讜砖 砖讛讜讗 诪注砖讛 讛讬转专 讜讞转讱 讗转 讛诪讞讜讘专 砖讛讜讗 诪注砖讛 讗讬住讜专 讗讘诇 砖讛讬讛 诪转注住拽 讘注诇诪讗 讜诇讗 谞转讻讜讜谉 诇诪注砖讛 讘注讜诇诐 诇讗 诇诪注砖讛 讛讬转专 讜诇讗 诇诪注砖讛 讗讬住讜专 讜注诇讛 讘讬讚讜 诪注砖讛 讗讬住讜专 驻讟讜专 讛讜讗 讜专讘讬 讬讜讞谞谉 讗诪专 诪砖诪注讜转 讚讜专砖讬 讗讬讻讗 讘讬谞讬讬讛讜 讻诇讜诪专 讘讬谉 诇专讘讬 讗诇讬注讝专 讘讬谉 诇专讘讬 注拽讬讘讗 诇讗 讘注讬谞谉 讚讬讚注 讗讬 讘砖专抓 讗讬讟诪讬 讗讬 讘谞讘诇讛 讗诇讗 诪讻讬 讬讚注 讚讟诪讗 讛讜讗 住讙讬 诇讬讛 讜诪砖诪注讜转 讚讜专砖讬诐 讘注诇诪讗 讛讜讗 讚讗讬讻讗 讘讬谞讬讬讛讜 诪专 诪砖诪注 诇讬讛 讛讗讬 住讘专讗 诪砖专抓 讜谞注诇诐 诪诪谞讜 讜诪专 诪砖诪注 诇讬讛 讛讗讬 住讘专讗 诪讜谞注诇诐 讜讛讜讗 讟诪讗 讜讻谉 讗诪专 专讘 砖砖转 诪砖诪注讜转 讚讜专砖讬谉 讗讬讻讗 讘讬谞讬讬讛讜 讚专讘 砖砖转 诪讞诇讬祝 讚专讘讬 讗诇讬注讝专 诇专"注 讜讚专"注 诇专"讗 讗诇诪讗 诇讬讻讗 讘讬谞讬讬讛讜 驻诇讜讙转讗 诇注谞讬谉 讛讚讬谉 讻诇诇 讗诇讗 诪砖诪注讜转 讚讜专砖讬诐 讘注诇诪讗 讛讜讗 讚讗讬讻讗 讘讬谞讬讬讛讜 讜诪砖讜诐 讛讻讬 诇讗 讚讬讬拽 诪讗谉 诪讬谞讬讬讛讜 讗诪专 讛讻讬 讜诪讗谉 诪讬谞讬讬讛讜 讗诪专 讛讻讬.





诪讛专砖"讗 - 讞讬讚讜砖讬 讛诇讻讜转

讘讚"讛 讗诇诪讗 砖诇讗 讻讜' 讜讬"诇 讚讛讗 讚讗讜拽讬 讘转"讞 讻讜' 诪砖讜诐 讚住讘专 诪砖诪砖 诪转 驻讟讜专 讻讜' 注讻"诇 专"诇 专讘讗 讚诪讜拽讬诐 诇讛 讛讻讬 讗诇讬讘讗 讚讗讘讬讬 讚讗诪专 讞讬讬讘 讘' 讛讬讬谞讜 诪砖讜诐 讚住讘专 诇讛 讘讛讗 讻专讘讗 讚诪砖诪砖 诪转 驻讟讜专 讗讘诇 讗讘讬讬 讙讜驻讬讛 拽讜砖讟讗 讛讜讗 讚诪讜拽讬诐 诇诪诇转讬讛 讚讞讬讬讘 讘' 讘转"讞 诇砖谞讬讛诐 讜讻讙讜谉 砖驻讬专砖 诪转 讜诇讗 谞讬讞讗 诇讛讜 诇诪讬诪专 谞诪讬 讚专讘讗 谞拽讟 讛讻讬 诇注讬诇 诪砖讜诐 驻讬专砖 讘拽讜砖讬 讻诪"砖 讛转讜住驻讜转 注诇 驻专砖"讬 讛讻讗 讚诪砖诪注 诇讛讜 讚讛讜讬 讘讛 专讘' 讘诪讗讬 讻讜' 讜诪住讬拽 讘转"讞 诇讝讜 讜讗讬谉 转"讞 诇讝讜 讚讛讬讬谞讜 讚诇讗 诪爪讬 诇讗砖讻讜讞讬 讘注"讗 讜讚讜"拽:


讘讗"讚 讚讗讬 讘住诪讜讱 讻讜' 讜诇讗 诪讬驻讟专 讗诇讗 诪砖讜诐 讚讞讚讗 砖讙讙讛 讛讬讗 砖讛讻诇 讘讗 注"讬 讻讜' 注讻"诇 谞专讗讛 讚专"诇 讻讬讜谉 砖讗讬谉 讗转讛 讬讻讜诇 诇讞讬讬讘讜 专拽 注诇 砖驻砖注 讘砖注转 讻谞讬住讛 讛"诇 讻讘' 讝讬转讬诐 讘讛注诇诐 讗' 讜讻谉 诪驻讜专砖 讚讘专讬诐 讛诇诇讜 讘讚讘专讬 讘注诇 诪诇讞诪讜转 讛' 诇驻讬 砖讬讟转 专"讞 注"砖 砖讛诐 讘注爪诪诐 讚讘专讬 讛转讜住' 讚讛讻讗 讗讘诇 拽砖讛 诪讛 讛讜爪专讻讜 诇讝讛 讚讛讗 诇驻讬 诪讛 砖讛讘讬讗讜 讛转讜住驻讜转 诪讛讛讬讗 讚驻' 讛讝讜专拽 讚讘注讬 转讞诇转谉 讜住讜驻谉 讘砖讜讙讙 讗驻讬' 讘讚讘专 砖讗"讗 诇讛讞讝讬专 讗"讻 讛讻讬 谞诪讬 驻讟讜专 讗驻专讬砖讛 讻讬讜谉 砖讗讬谉 住讜驻讜 砖讜讙讙 讗注"讙 砖讗讬谉 讘讬讚讜 诇讛讞讝讬专 讜注讜讚 讚讚讘专讬诐 讗诇讜 讻住讜转专讬诐 诇驻讬 诪讛 砖讛讘讬讗讜 讛转讜住驻讜转 讚讗诐 谞讝讻专 诇讗讞专 砖讬爪讗讛 诪讬讚讜 驻讟讜专 讜讛讱 讬讚讬注讛 砖讘讬谞转讬诐 诪讛谞讬讗 诇讬讛 诇驻讜讟专讜 讗驻讬诇讜 讗讬谉 讘讬讚讜 诇讛讞讝讬专 讜讛讘注诇 诪诇讞诪讜转 讛讘讬讗 诪讛讱 讚驻专拽 讛讝讜专拽 讛讬驻讱 讝讛 讚讬讚讬注讛 砖讘讬谞转讬诐 诇讗 诪讛谞讬讗 诇讬讛 诪驻谞讬 砖讗讬谉 讘讬讚讜 讜讛讬讬谞讜 讻讚讘专讬 讛转讜住' 砖讻转讘讜 讛讻讗 讚讞讚讗 砖讙讙讛 讛讬讗 讜讗讞专 讛注讬讜谉 砖诐 讘住讜讙讬讗 讚住"驻 讛讝讜专拽 谞专讗讛 砖讝讛 砖讻转讘 讘注诇 讛诪诇讞诪讜转 讚诇讗 讛讜讛 讬讚讬注讛 讻讬讜谉 砖讗讬谉 讘讬讚讜 讻讚讘专讬 讛转讜住驻讜转 讛讻讗 讘住讜祝 讚讘专讬讛诐 诪注讬拽专讗 讛讜讛 讘注讬 诇诪讬诪专 讛转诐 讛讻讬 讗讘诇 诇讗 拽讗讬 讛转诐 讛讻讬 讗诇讗 讻讚讘专讬 讛转讜住' 讛专讗砖讜谞讬诐 讚讘注讬 转讞诇转谉 讜住讜驻谉 讘砖讜讙讙 讗驻讬诇讜 讘讚讘专 砖讗讬谉 讘讬讚讜 讜讛砖转讗 讬砖 诇讬讬砖讘 讚讘专讬讛诐 讚讜讚讗讬 诇驻讬 讛诪住拽谞讗 讚讛转诐 讚讘注讬 转讞诇转谉 讜住讜驻谉 讘砖讜讙讙 讗驻讬' 讘讚讘专 砖讗讬谉 讘讬讚讜 诇讗 讛讜讛 砖讬讬讱 诇诪拽专讬讬讛 讗谞讜住 讜诇讗 诪讬驻讟专 讗诇讗 诪砖讜诐 讚讗讬谉 住讜驻讜 砖讜讙讙 讻讬讜谉 讚讛讜讗 讬讚注 讗诇讗 砖讻转讘讜 讚讗驻讬' 诇诪讗讬 讚讘注讬 诇诪讬诪专 讛转诐 诪注讬拽专讗 讚讬讚讬注讛 砖讘讬谞转讬讬诐 诇讗 诪讛谞讬讗 诇讬讛 诪驻谞讬 砖讗讬谉 讘讬讚讜 讛专讬 讞讚讗 砖讙讙讛 讛讬讗 讜讗讬谉 诇讞讬讬讘讜 砖谞讬诐 讚讛讜讛 诇讬讛 讻讘' 讝讬转讬诐 讘讛注诇诐 讗讞转 讜讻诪"砖 讘注诇 诪诇讞诪讜转 讛' 讜讚讜"拽:


讘讗"讚 诪讬 讚讞拽讜 诇讗讘讬讬 诇讗讜拽诪讗 诪转谞讬' 砖诇讗 讘砖注转 讜住转讛 讜诇驻讟讜专 讻讜' 注讻"诇 专"诇 讚诪讬 讚讞拽讜 诇转专讜爪讬 诪转谞讬' 诇驻讬 住讘专转讜 讚讛讗 讻讬 诪转讜拽诪讗 诪转谞讬转讬谉 讘住诪讜讱 诇讜住转讛 注"讻 讚专讘讗 谞诪讬 诪讜讚讛 讘讬讛 讚诇讬讻讗 诇讗讜讻讜讞讬 诪诪转谞讬' 讚诪砖诪砖 诪转 驻讟讜专 讚讗"谞 讚诪砖诪砖 诪转 讞讬讬讘 讛讻讗 驻讟讜专 讗驻专讬砖讛 讗讬 诪砖讜诐 讚讗讬谉 住讜驻讜 砖讜讙讙 讗讬 诪砖讜诐 讚讞讚讗 砖讙讙讛 讛讬讗 讻诪"砖 诪讛讱 讚驻专拽 讛讝讜专拽 讜讬砖 诇讚拽讚拽 讚诪讗讬 拽砖讬讗 诇讛讜 诇讗讜拽诪讗 诪转谞讬' 讘砖注转 讜住转讛 讚讗讬诪讗 讚拽讜砖讟讗 讚讛"拽 转诇诪讜讚讗 讻讬 讗转诪专 讚讗讘讬讬 讛讱 讚拽专讬 诇讬讛 讗讜谞住 讘注诇诪讗 讗转诪专 讘砖诇讗 讘住诪讜讱 诇讜住转讛 讜讛讱 讚讗诪专 讗讘讬讬 讚讞讬讬讘 讘' 讗诪转谞讬' 讗转诪专 讘住诪讜讱 诇讜住转讛 讜讻"讻 讘注诇 诪诇讞诪讜转 讚讗讬讻讗 诇驻专讜砖讬 讛讻讬 诇驻讬' 专"讞 讜砖讬讟转 讛转讜住' 讜讬"诇 讚诪砖诪注 诇讛讜 诇讘注诇讬 讛转讜住驻讜转 讚讝讗转 讗讜诪专转 讛诪砖诪砖 诪转 驻讟讜专 讚拽讗诪专 专讘讗 讗诪转谞讬' 拽讗讬 讜讗讘讬讬 注诇讬讛 拽讗讬 诇注讜诇诐 讗讬诪讗 诇讱 讻讜' 讜拽"诇:





诪讛专砖"讗 - 讞讬讚讜砖讬 讗讙讚讜转

讜讛讝专转诐 讗转 讘谞讬 讬砖专讗诇 讻讜' 砖讬驻专砖讜 诪谞砖讜转讬讛诐 讻讜'. 诪讚讻转讬讘 讜讛讝专转诐 讘诇讗 讛' 讗讞专讜谞讛 诪砖诪注 诪诇砖讜谉 讛驻专砖讛 讜谞讝讬专讜转 讻驻专砖"讬 讛讻讗 讜讘讞讜诪砖 讜讛讬讬谞讜 诪诇砖讜谉 讙讚专 讘注专讜讛 讜讻讚讗诪专讬谞谉 讘注诇诪讗 诇讱 诇讱 讗诪专讬' 诇谞讝讬专讗 住讞讜专 住讞讜专 讚住诪讜讱 诇讜住转谉 砖诇 谞砖讜转讬讛谉 讬驻专砖讜 讜拽讗诪专 讻诇 砖讗讬谞讜 驻讜专砖 讻讜' 讜讛讚讜讛 讘谞讚转讛 讜住诪讜讱 诇讬讛 讗讞专讬 诪讜转 讜讙讜' 讗注"驻 砖诪住讬讬诐 讘驻住讜拽 讝讛 讜诇讗讬砖 讗砖专 讬砖讻讘 注诐 讟诪讗讛 诇讗 讟诪讗讛 诪诪砖 拽讗诪专 讚讛讛讬讗 讘讞诪讜专讛 拽讗讬 讘注讜谞砖 讻专转 诇注爪诪讜 讗诇讗 讚注诐 讟诪讗讛 拽专讬 住诪讜讱 诇讜住转讛 讚讘讻诇诇 讟诪讗讛 讛讬讗 讻讚讻转讬讘 讜讛讝专转诐 讗转 讘谞讬 讬砖专讗诇 诪讟讜诪讗转诐 讜讛讛讬讗 诇讗讜 讘注讜谞砖 讻专转 讛讜讗 讗诇讗 讘诪讬转转 讘谞讬讜 讜拽"诇: 


讛讜讬讬谉  诇讬讛 讘谞讬诐 讝讻专讬诐 讚讻转讬讘 讜诇讛讘讚讬诇 讘讬谉 讛讟诪讗 讻讜' 讚讗讬 讻驻砖讟讬讛 爪"诇 讘讬谉 讞诪讜专 诇驻专讛 讜讛诇讗 讻讘专 诪驻讜专砖讬诐 讻讜' 讻驻专砖"讬 讘讞讜诪砖 讜注"讻 讚专砖讜 诪谞讬讛 讛讻讗 诪转讜讱 讛住诪讬讻讜转 诇讗砖讛 讻讬 转讝专讬注 讚讘讬谉 讛讟诪讗 讜讘讬谉 讛讟讛讜专 讛讜讗 砖注转 住诪讜讱 诇讜住转讛 讚讝讜 讛注讜谞讛 诪讘讚讬诇 讜诪驻住讬拽 诪诪砖 讘讬谉 讛讟诪讗 砖讛讜讗 砖注转 讜住转讛 诇讟讛讜专 砖讗讬谞讜 砖注转 讜住转讛: 


讜专讬讘"诇  拽讗诪专 讛讜讬讬谉 讻讜' 讚讻转讬讘 诇讛讘讚讬诇 讜诇讛讜专讜转 讚诇驻讬 驻砖讟讬讛 讛"诇 诇讛拽讚讬诐 讜诇讛讜专讜转 讗转 讻诇 讛讞拽讬诐 讚讗讬讬专讬 讘讻诇 讛诪爪讜转 讜讗转专 讻讱 诇讛讘讚讬诇 讘讬谉 讙讜' 讜注"讻 讚专砖讜 讚拽讗讬 注诇 讛诪讘讚讬诇 讘讬谉 讛讟诪讗 讻讜' 讘住诪讜讱 诇讜住转讛 讝讻讛 诇讘谞讬讜 讜诇讛讜专讜转 讜拽"诇: 


讻诇  讛诪讘讚讬诇 注诇 讛讬讬谉 讘诪讜爪讗讬 砖讘转 讚讻转讬讘 诇讛讘讚讬诇 讘讬谉 拽讜讚砖 讜讙讜'. 讚讛"拽 拽专讗 讬讬谉 讜砖讻专 讗诇 转砖转 讘讘讜讗讻诐 讜讙讜' 讜讛讬讻谉 转砖转讜 讗讜转讜 讘诪拽讜诐 诪爪讜讛 讚讛讬讬谞讜 诇讛讘讚讬诇 讘讬谉 讛拽讜讚砖 讜讙讜' 讜拽"诇: 


讻诇  讛诪拽讚砖 注爪诪讜 讘砖注转 转砖诪讬砖 讻讜'. 讚专讱 爪谞讬注讜转 讻驻专砖"讬 讜讛讜讗 讜讚讗讬 讙讚专 讘注专讜讛 讜讻"诪 砖讗转讛 诪讜爪讗 讙讚专 注专讜讛 讗转讛 诪讜爪讗 拽讚讜砖讛 讻讜' 讻驻专砖"讬 驻专砖转 拽讚讜砖讬诐 讜拽"诇:





讞讻诪转 砖诇诪讛

专砖"讬 讘讚"讛 注讜谞讛 讻讜' 讗讜 讬讜诐 讗讜 诇讬诇讛 讻讜' 谞"讘 讜讛住诪"讙 诪驻专砖 砖砖 砖注讜转 注"砖:





专砖"砖

专砖"讬 讚"讛 讜诇讛讘讚讬诇 讻讜'. 爪"诇 诇讛讘讚讬诇 讘诇"讜:



专砖"讬 讚"讛 砖专抓 讜谞讘诇讛. 讗讘诇 诇"讬 讘讗讬讝讛 诪讛谉 讜讗讜转讛 讟讜诪讗讛 讻讜'. 讻爪"诇 讜诪诇转 砖讙讙 诪讬讜转专转:



转讚"讛 讗诇诪讗. 讜讬"诇 讻讜' 诪砖讜诐 讚住讘讜专 诪砖诪砖 诪转 驻讟讜专. 专"诇 讻诪讜 砖讗诪专 诇讛讚讬讗 讝"讗 讛诪砖诪砖 诪转 讘注专讬讜转 驻讟讜专 讜诪讛诪讛专砖"讗 谞专讗讛 砖讛讬讛 讙讜专住 砖诐 专讘讛:





讛讙讛讜转 讬注讘"抓

讙诪' 讻诇 讛诪拽讚砖 讻讜' 讛讜讬讬谉 诇讜 讘谞讬诐 讝讻专讬诐. 谞"讘 讻诇讜诪专 讘讟讜讞 讛讜讗 砖诇讗 讬诪讜转 讘诇讗 讘谞讬诐 讝讻专讬诐. 讻讱 爪"诇 诪砖谞讬 讟注诪讬诐 讜拽"诇:





讘谉 讬讛讜讬讚注

讻旨指诇 讛址驻旨讜止专值砖讈 诪值讗执砖讈职转旨讜止 住指诪讜旨讱职 诇职讜执住职转旨指讛旨, 讛址讜职讬指谉 诇讜止 讘旨指谞执讬诐 讝职讻指专执讬诐 (讜讬拽专讗 讬讗, 诪讝) (讜讬拽专讗 讬讘, 讘). 谞专讗讛 诇讬 讘住"讚 讟注诐 诇讝讛 诪讛 砖讻转讘 讛讙讗讜谉 讞讬讚"讗 讝"诇 讘诪住讻转 谞讚讛 讛讟注诐 砖讛讻诇 砖诪讞讬谉 讘讝讻专 讜讗驻讬诇讜 讛诪诇讗讻讬诐 讜讛讻诇 注爪讘讬谉 讘谞拽讘讛 诪驻谞讬 讻讬 驻转讜讬 讛谞讞砖 讛讟讬诇 讝讜讛诪讗 讘讞讜讛 讬讜转专 诪讗讚诐 讜诇讻谉 讛讝讻专 讝讜讛诪转讜 诪讜注讟转 砖讛讬讗 讛注专诇讛 讗砖专 讙诐 讝讜 转拽爪抓 讜转注拽专 讘讬讜诐 砖诪讬谞讬 诇诇讬讚转讜 讜诇讻谉 注爪讘讬谉 讘谞拽讘讛 诪驻谞讬 砖讝讜讛诪转讛 诪专讜讘讛 砖讛讬讗 讘讚诐 谞讚讛 砖讛讜住转 讘讗 转诪讬讚 诇讛 注讬讬谉 砖诐.
讜讗诐 讻谉 讝讛 讛驻讜专砖 诪讗砖转讜 住诪讜讱 诇讜住转 砖诇 讚诐 谞讚讛 砖讛讜讗 讘讜专讞 诪讝讜讛诪转 讛谞讞砖 砖讛讜讗 讚诐 讛谞讚讛 讚讞讜砖砖 驻谉 讬讻砖诇 讜讬讟诪讗 讘讜 讞"讜 注诇 讻谉 诪讚讛 讻谞讙讚 诪讚讛 谞讜转谉 诇讜 讛拽讚讜砖 讘专讜讱 讛讜讗 讘谉 讝讻专 砖讗讬谉 讘讜 讝讜讛诪讗 讻诇 讻讱 砖讙诐 讛诪注讟 砖讘讜 砖讛讜讗 讛注专诇讛 注讜诪讚 诇讛讙讝讝 讘讬讜诐 砖诪讬谞讬 讜'讻诇 讛注讜诪讚 诇讛讙讝讝 讻讙讝讜讝 讚诪讬' (谞讝讬专 谞讗.) 讚谞诪爪讗 讛讝讻专 讛讜讗 讻诇讬 讟讛讜专.



讻旨指诇 讛址诪旨址讘职讚旨执讬诇 注址诇 讛址讬旨址讬执谉 讘旨职诪讜止爪指讗值讬 砖讈址讘旨指转讜止转, 讛址讜职讬指谉 诇讜止 讘旨指谞执讬诐 讝职讻指专执讬诐. 谞专讗讛 诇讬 讘住"讚 讗讜转讬讜转 '讬旨址讬执谉' 讛诪诇讜讬 砖诇讛诐 讻诪讜 讗讜转讬讜转 讛驻砖讜讟 砖讛诐 讙诐 讻谉 注讜诇讬谉 诪住驻专 讬旨址讬执谉 讚讛讜讗"讜 砖讘转讜讱 谞讜"谉 讗讬谞讜 讬讜爪讗 讘诪讘讟讗 讜诇讻谉 讝讛 讛诪讘讚讬诇 注诇 讛讬讬谉 砖转讜讻讜 讚讜诪讛 诇讘专讜 讬讝讻讛 诪讚讛 讻谞讙讚 诪讚讛 讚讛讜诇讚 讛讬讜爪讗 诪诪谞讜 讬讛讬讛 讝讻专 讻诪讜转讜.
讜职讛指讗 讚旨职讝讜止讻指讛 诇职讚指讘指专 讝侄讛 讘旨职讬址讬执谉 砖讈侄诇 讛址讘职讚旨指诇指讛, 诪驻谞讬 讚讬讬谉 砖诇 讛讘讚诇讛 讛讜讗 谞转拽谉 诇讻讘讜讚 砖讘转 砖讛讜讗 讘住讜讙 讝讻专 砖诪砖驻讬注 诇讛讘讚讬诇讜 诪谉 讬诪讬 讛讞讜诇 砖讛诐 讘住讜讙 谞拽讘讛 砖谞砖驻注讬诐 诪谉 讛砖讘转 砖讛讜讗 讝讻专 讻讬 讻诇 诪砖驻讬注 谞拽专讗 讝讻专 讜讻诇 谞砖驻注 谞拽讘讛 讜诇讻谉 讝讜讻讛 诇讘谞讬诐 讝讻专讬诐 砖讛诐 诪砖驻讬注讬诐 讜诇讗 谞拽讘讜转 砖讛诐 谞砖驻注讬诐.
讜注讜讚 谞专讗讛 诇讬 讘住"讚 诪住驻专 讝指讻指专 [227] 讬转专 注诇 诪住驻专 谞职拽值讘指讛 [157] 砖讘注讬诐 讻诪谞讬谉 讬址讬执谉 [70]  讜诇讻谉 讛诪讘讚讬诇 注诇 讛讬讬谉 砖诪住驻专讜 砖讘注讬诐 讝讜讻讛 诇讘谉 讝讻专 砖讛讜讗 谞讜住祝 注诇 谞拽讘讛 诪住驻专 砖讘注讬诐.
讜注讜讚 谞专讗讛 诇讬 讘住"讚 讛讬讬谉 谞讬转谉 诇讝讻专讬诐 讜诇讗 诇谞拽讘讜转 讻诪讜 讗诪专讜 讘讙诪专讗 讚讻转讜讘讜转 (讻转讜讘讜转 住讛.) 讗讬谉 驻讜住拽讬谉 讬讬谞讜转 诇讗砖讛 注讬讬谉 砖诐 讜诇讻谉 讝讛 砖注砖讛 诪爪讜讛 诪谉 讛诪讜讘讞专 讘讬讬谉 讬讝讻讛 诇讘谞讬诐 讝讻专讬诐 砖讛讬讬谉 讬驻讛 诇讛诐.



专址讘旨执讬 讬职讛讜止砖讈只注址 讘旨侄谉 诇值讜执讬 讗指诪址专: 讘旨指谞执讬诐 专职讗讜旨讬执谉 诇职讛讜止专指讗指讛. 讛讻讜谞讛 砖讬讻讜谞讜 注诇 讛讗诪转 诇讗住讜拽讬 砖诪注转转讗 讗诇讬讘讗 讚讛讬诇讻转讗 讜讬讚讜注 讻讬 讻讬讜谉 讛讗诪转 讛讜讗 '住讜止讚 讛殖' 诇执讬专值讗指讬讜' (转讛诇讬诐 讻讛, 讬讚) 讜讬讚讜注 谞讻谞住 讬讬谉 讬爪讗 住讜讚 (住谞讛讚专讬谉 诇讞.) 讻讬 讬址讬执谉 [70] 注讜诇讛 诪住驻专 住讜止讚 [70] 诇讻谉 讝讛 讚注讘讬讚 诪爪讜讛 诪谉 讛诪讜讘讞专 讘讬讬谉 讝讜讻讛 诇讛讜专讗讛 砖讬讻讜讬谉 注诇 讛讗诪转 诪讻讞 住讜止讚 讛殖' 砖注讜诇讛 诪住驻专 讬讬谉 讜讝讛讜 谞讻谞住 讬讬谉 诇讻讜住 砖诇 讛讘讚诇讛 讬爪讗 住讜讚 诇讛诪讘讚讬诇 砖讬讻讜讬谉 注诇 讛讗诪转.



讻旨指诇 讛址诪职拽址讚旨值砖讈 讗侄转 注址爪职诪讜止 讘旨执砖讈职注址转 转旨址砖讈职诪执讬砖讈, 讛址讜职讬指谉 诇讜止 讘旨指谞执讬诐 讝职讻指专执讬诐 (讜讬拽专讗 讬讗, 诪讚). 谞专讗讛 诇讬 讘住"讚 讚讛诪拽讚砖 注爪诪讜 讘砖注转 转砖诪讬砖 讛专讬 诪讞诇讬砖 讻讞 转讗讜转讜 讜诪诪注讟 讗讜转讛 讜讻讬讜谉 讚转讗讜转讜 诪讜注讟转 砖讜讛讛 讘驻诇讬讟转 讛讝专注 讚讗讝 转讛讬讛 讗砖转讜 诪讝专注转 转讞诇讛 讜拽讬讬诪讗 诇谉 (谞讚讛 诇讗.) 讗砖讛 诪讝专注转 转讞诇讛 讬讜诇讚转 讝讻专 讚讻转讬讘 讗执砖指旨讈讛 讻执旨讬 转址讝职专执讬注址 讜职讬指诇职讚指讛 讝指讻指专 (讜讬拽专讗 讬讘, 讘).





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诇讗 讜讻讜' 讚诇讗 诪讬讞讬讬讘 讞讟讗转. 注讬' 讘"拽 讚祝 拽讛 注"讘 转讜住' 讚"讛 诪讗讬 讜讝讘讞讬诐 讚祝 拽讛 注"讗 转讜住' 讚"讛 讗讝讛专讛:





讞讬讚讜砖讬 讞转"住

转讜住' 讚"讛 讗诇诪讗 讘砖诇讗 住诪讜讱 诇讜住转讛 讻讜' 讜谞专讗讛 诇驻专砖 讚讚讬讬拽 讻讜' 注讬' 诪讛专砖"讗 砖住转专讜 注爪诪诐 砖讘拽讜' 谞拽讟讜 诪砖讜诐 讚诇讗 讛讜讗 住讜驻谉 砖讙讙讛 讜讘转讬' 谞拽讟讜 诪砖讜诐 讘' 讝讬转讬诐 讘讛注诇诐 讗' 讜诇驻注"讚 讘拽讜砖讬讬转诐 讗驻讬专砖"讬 诇讗 驻住讬拽讗 诇讛讜 讚讛"诇 讘' 讝讬转讬诐 讘讛注诇诐 讗' 讘诪"砖 转讜住' 诇注讬诇 讬"讞 注"讗 讚"讛 讗讬 讘注诐 讛讗专抓 讻讜' 讚诇讚讬讚谉 诇讗 诪拽专讬 讝讛 讛注诇诐 讗' 讻讬讜谉 砖讗诪专讛 谞讟诪讗转讬 讘谞转讬讬诐 讚讜拽讗 诇砖讬讟转 专讘讗 诪拽专讬 讛注诇诐 讗' 讜诇讻谉 讘转讬' 讻' 砖驻讬专 讚讛砖"住 讛拽砖讛 讗讬讱 拽专讬 诇讬讛 讗讘讬讬 讗谞讜住 讛诇讗 讗专讘讗 拽讗讬 讚讗诪专 讝讗转 讗讜诪专转 讻讜' 讜诇专讘讗 诪拽专讬 讝讛 讛注诇诐 讗讞讚 讗讘诇 讘拽讜砖讬讬转诐 讚拽讗讬 讗转讬' 讛砖"住 诇驻讬专砖"讬 诇讗讘讬讬 讜诇拽"诪 诪讛注诇诐 讗' 讜讛拽砖讜 讚讛"诇 讬讚讬注讛 讗注"讙 讚诇诪住拽谞讗 讛转诐 讘砖讘转 讘砖讻讞 拽讜讚诐 讛谞讞讛 讛"诇 转讞诇转谉 讜住讜驻谉 砖讙讙讛 讜讛"谞 讛专讬 诇讘住讜祝 讘驻专讬砖讛 诇讗 讬讚注 讚讗讬讬专讬 讘注诐 讛讗专抓 诇讝讛 讝"讗 讚讛讗 专砖"讬 诪讜拽讬 讘讗讘专 诪转 讜转"讞 诇砖谞讬讛诐 讜诇讻谉 讘转讬' 诇讗 驻专砖讜 讛讻讬 讚讗讬谞讛讜 诇讗 诪讜拽讬 诇讛 讻驻专砖"讬 讛拽爪专转讬 诪讗讜讚 讛讘谉 讜讚讜"拽:


讙诪' 砖拽诇 拽诇讗 驻转拽 讘讬讛 讻讜' 诇驻注"讚 讚专' 砖诪注讜谉 讘谉 讬讜住讬 讘谉 诇拽讜谞讬讗 谞诪讬 讛讘讬谉 砖砖讗诇转讜 讛讜讗 讘讗诪专讛 诇讜 谞讟诪讗转讬 讜讗驻"讛 讻注住 注诇讬讜 讜诪讬讬转讬 诇讬讛 诪拽专讗 讜讗诇 讗砖讛 讘谞讚转 讟讜诪讗转讛 诇讗 转拽专讘 讜诪住拽讬' 讚诇讗 转驻专砖 讛讜讗. 讜讗驻砖专 注"讚 讛诇爪讛 讚诪砖"讛 驻转拽 讘讬讛 拽诇讗 诇讛讝讻讬专讜 讘拽专讗 讚拽专讘 讗诇讬讱 讗诇 转讙注 讘讬 讚诪讬讬转讬 诇拽诪谉. 讜讗驻"讛 诪住讬拽 讚诇讗 讛讜讛 讬讚注 讗讝讛专讛 诇诪砖诪砖 注诐 讛讟讛讜专讛 诪砖讜诐 讚讗讬 诇讗讜 讚讬讚注讬谞谉 讘诇讗"讛 注砖讛 诪讜转讛讬 谞讚转讛 注诇讬讜 诇讗 讛讜讛 诪驻专砖讬谞谉 诇讗 转拽专讘 诇讗 转驻专砖 讚讗"讻 诇拽转讛 诪讚讛"讚 讜谞讗诪专 讛讝专 讛拽专讘 讬讜诪转 讛讝专 讛驻讜专砖 讬诪讜转 讗诇讗 注"讻 砖讗谞讬 讛讻讗 讚讗讬讻讗 注砖讛 讘诇讗"讛 讜诇讻谉 诪住讬拽 讞讝拽讬' 诪讜转讛讬 谞讚转讛 注诇讬讜 诇讙诇讜讬' 讗诇讗 转拽专讘 讚拽专讗 讜拽"诇:


转谞讜 专讘谞谉 讜讛讝专转诐 讻讜' 注讬' 讘转讜专转 讛讘讬转 砖注专 讘' 诪讛' 谞讚讛 砖诇讜 讜讘讘讚拽 讛讘讬转 砖诐 讚诪住讬拽 讗注"讙 讚拽讬讬"诇 讜住转讜转 讚专讘谞谉 诇注谞讬谉 讘讗 诪谉 讛讚专讱 谞砖讬讛诐 诇讛诐 讘讞讝拽转 讟讛专讛 诪砖讜诐 讚砖诪讗 专讗转讛 讻讘专 诇讗 讞讬讬砖讬谞谉 诪"诪 讗住讜专 诪讚讗讜专讬讬转讗 诇砖诪砖 住诪讜讱 诇讜住转讛 讚砖诪讗 转专讗讛 讞讬讬砖讬谞谉 讚讚专讱 讛讚诐 诇讝讜讘 注"讬 讛转砖诪讬砖 讜诪爪专驻讬' 诇讝讛 讗讜专讞 讘讝诪谞讜 讘讗 (讗注"讙 讚讗讛讗讬 讞讝拽讛 诇讞讜讚 诇讗 讞讬讬砖讬谞谉 诇注谞讬谉 诇砖诪砖 诇讗讞专 讝诪谉) 讜讗诐 讻谉 诇驻"讝 讛讟注诐 讗讬谞讜 讗住讜专 诪讚讗讜专讬讬转讗 讘讞讘讜拽 讜谞讬砖讜拽 讘讗讜转讛 注讜谞讛 讚讜拽讗 转砖诪讬砖 讚讚专讱 讛讚诐 诇讝讜讘 注"讬 讗住讜专. 注讬' 讘讬讜"讚 住讬' 拽驻"讚 诪讬讛讜 讗驻砖专 讚诇讛专诪讘"诐 讚住"诇 讘讗"注 住讬' 拽"讻 讚讞讬讘讜拽 讜谞砖讜拽 讚注专讬讜转 讚讗讜专讬讬转讗 诪诇讗 转拽专讘讜 诇讙诇讜转 注专讜讛 讗诐 讻谉 讛"谞 讙讝专讜 专讘谞谉 诪砖讗"讻 诇讛专诪讘"谉 讚诇注讜诇诐 讚专讘谞谉 讗诐 讻谉 讛讻讗 讗驻讬' 讗讬住讜专讗 讚专讘谞谉 诇讬讻讗. 讜住' 讝讜 诪爪讗转讬 讘转砖讜讘讛 讗' 砖讻' 诇讬 诪讜专讬 诪讛' 谞转谉 讗讚诇专 讻"抓 谞"讬 讜讻' 砖诐 注讜讚 讚讛专诪讘"诐 砖讛转讬专 讘讞讘讜拽 讜谞砖讜拽 讘讗讜转讛 注讜谞讛 讗祝 注"驻 讚住"诇 讚讘砖讗专 注专讬讜转 讚讗讜专讬讬转讗 诪"诪 住"诇 诇讛专诪讘"诐 讚注讬拽专 讟注诐 讛驻专砖讛 住诪讜讱 诇讜住转讛 砖诪讗 转专讗讛 讘砖注转 讘注讬诇讛 讜诇讗 讬讻讜诇 诇驻专讜砖 注讚 砖讬诪讜转 讛讗讘专 谞诪爪讗 注"讻 讘讜注诇 谞讚讛 讗讘诇 讘讞讘讜拽 讜谞砖讜拽 讗诐 转专讙讬砖 讬驻专讜砖 诪讬讚 讜讛讗专讬讱 注讜讚 砖诐 讜讚讘专讬 驻讞"讞: 诪讬讛讜 诪爪讗转讬 讘住驻专 谞讜讚注 讘讬讛讜讚讛 住' 讗讞专转 诇讞诇拽 讘讬谉 砖诪讗 专讗转讛 诇砖诪讗 转专讗讛 诪砖讜诐 讚砖诪讗 转专讗讛 讗讬谉 诇讛 讞讝拽讛 砖诇讗 转专讗讛 砖讛专讬 注"讻 驻注诐 讗讞转 转专讗讛 讜讗"讻 讞讝拽讛 讗讜专讞 讘讝诪谞讜 讘讗 注讚讬祝 讜讗住讜专 诪讚讗讜专讬讬转讗 住诪讜讱 诇讜住转讛 讗讘诇 砖诪讗 专讗转讛 诇讗 讞讬讬砖讬谞谉 讚讞讝拽转 讟讛专讛 砖诇讛 注讚讬祝 讻诪讜 砖诪讗 诪转 讚诇讗 讞讬讬砖讬谞谉 讜砖诪讗 讬诪讜转 讞讬讬砖讬谞谉:


讜注"砖 讘转砖讜讘转 谞讜讚注 讘讬讛讜讚讛 讻诪讚讜诪谞讬 砖诇讗 专讗讛 讚讘专讬 讛专讗"讛 讘讘讚"讛 讛谞"诇 讜讬砖 诇讛讗专讬讱 讜讗讬谉 讻讗谉 诪拽讜诪讜:


讻讘谞讬 讗讛专谉 诪转讬诐 讻讜' 讛谞讛 诇注讜诇诐 拽讬讬"诇 诪拽爪转 讛讬讜诐 讻讻讜诇讜 讜诇讻谉 讬讜诐 砖注转讬讚讛 讛讗砖讛 诇专讗讜转 讘讜 讻讘专 谞讜讛讙讬谉 讘讛 讚讬谉 讟讜诪讗讛 诪专讗砖讬转讜 讗注"驻 砖讛讜住转 讘住讜驻讜 讜讛诇讬诇讛 诪讜转专转 诪讬讚 讗注"驻 砖讛讬讗 住诪讜讻讛 讟驻讬 诇讜住转 诪转讞诇转 讛讬讜诐 讜讻谉 诇讛讬驻讜讱 讻诪讘讜讗专 讛讬讟讘 讘诪住讻转 谞讚讛 住"讙 注"讘 注"砖 讛讬讟讘 讜转讘讬谉 砖讚讜拽讗 讬讜诪讗 拽讗 讙专讬诐 讜讻谉 诇注谞讬谉 讛拽讚讜砖讛 讬讜诐 砖谞转拽讚砖 讗讜 砖注转讬讚 诇讛转拽讚砖 讗驻讬' 诪拽爪转讜 讻诇讜 拽讚砖 诇讛' 讜讗讜诇讬 讟注讜 讘讝讛 讘谞讬 讗讛专谉 砖讞砖讘讜 讻诇 讝诪谉 砖诇讗 谞转讙诇讛 讛砖讻讬谞讛 讘诪砖讻谉 诇讗 谞转拽讚砖 讜诪讜转专 诇讛拽专讬讘 拽讟专转 讝专讛 讜讛讬讛 诇讛诐 诇讛拽讚讬砖 讛注讜谞讛 讻讜诇讛 讻讬讜谉 砖注转讬讚讛 讛砖讻讬谞讛 诇讬专讚 讛讬讜诐 讜讛讬讬谞讜 讚讻转讬讘 讘拽专讘转诐 诇驻谞讬 讛' 讚讬讬拽讗 讜讬诪讜转讜 砖讛拽专讬讘讜 拽讜讚诐 讘讜讗 讛' 讜诇讻谉 谞讬转谉 注讜谞砖 讝讛 诇诪讬 砖讗讬谞讜 驻讜专砖 住诪讜讱 诇讜住转讛 讜讗讬谞讜 讞讜砖砖 诇注讜谞讛 讛住诪讜讻讛 诇讟讜诪讗讛 讜讚讜拽:


砖诐 讛讜讬讬谉 诇讬' 讘谞讬诐 讝讻专讬诐 驻讬' 诪讚讛 讘诪讚讛 讛讜讗 住讙专 讘驻谞讬 讛转讗讜讛 诇驻专讜砖 讘注讜谞讛 讛住诪讜讻讛 诇讜住转 转诇讚 讝讻专 砖讗讬谞讛 讟诪讗讛 专拽 讝' 讬诪讬诐 讝' 讬诪讬诐 诪砖讗"讻 讘谞拽讘讛 砖讟诪讗讛 砖讘讜注讬讬诐:


讜讗讜诇讬 讬砖 诇讜诪专 讚诇讗讜 讝讻专讬诐 诪诪砖 拽讗诪专 讗诇讗 讬讚讜注 讚讛诪砖驻讬注 诇注讜诇诐 谞拽专讗 讝讻专 讜讗诐 讛讬讗 谞拽讘讛 讘转讜诇讚讛 讗诐 讝讻转讛 诇讛砖驻讬注 诇讗讞专讬诐 讗诐 讘诪诪讜谉 讗讜 诇讝讻讜转 讛专讘讬诐 讻讝' 谞讘讬讗讜转 讗讜 诇讛谞砖讗 诇转"讞 讜讬转驻专谞住 注诇 讬讚讛 讜讛讜讗 讬讜砖讘 讘讗讛诇讛 砖诇 转讜专讛 讜诪专讘讬抓 转讜专讛 讘讬砖专讗诇 注诇 讬讚讛 讛讬讗 讝讻专 讘讗诪转. 讜讛诪拽讘诇讬诐 诪讗讞专讬诐 诇注讜诇诐 谞拽专讗讬诐 谞拽讘讜转 讜讗诐 讛诐 讝讻专讬诐 讘转讜诇讚讛 谞拽讘讜转 讛诪讛 讘讗诪转 讜注"讻 诪讘砖专讜 砖讬讛讬讛 讘谞讬讜 讝讻专讬诐 诪砖驻讬注讬诐 诇讗讞专讬诐 讜讝讛讜 诪诪砖 讻诪讜 砖讗诪专 专讬讘"诇 讘谞讬诐 专讗讜讬' 诇讛讜专讗讛. 讜讟注诐 讝讛 讛砖讻专 讗驻砖专 诪砖讜诐 讚讗诪专讜 讞讝"诇 讗讬谉 讗砖讛 诪转注讘专转 讗诇讗 住诪讜讱 诇讜住转讛 讜讻讘专 讻' 诪讝讛 讘转砖讜讘转 讻谞住转 讬讞讝拽讗诇 讜转驻砖 注诇讬讜 诪讜专讬 谞"讬 讘转砖讜' 讛谞"诇. 讜讗"讻 讛专讜爪讬诐 诇讛专讘讜转 讝专注诐 诪砖诪砖讬诐 住诪讜讱 诇讜住转讛 诪诪砖 讘注讜谞讛 讛住诪讜讻讛 讗讘诇 讛讞讜爪爪讬诐 讘驻谞讬 转讗讜转诐 讜讗讬谞诐 讞住讬诐 注诇 谞驻砖诐 讜注诇 讝专注诐 讛拽讘"讛 谞讜转谉 诇讛诐 讞诇祝 注讘讜讚转诐 讘谞讬诐 讝讻专讬诐 驻讬' 诪砖驻讬注讬诐 诇讗讞专讬诐 讗砖专 诪讜诇讬讚讬诐 讘谞讬诐 专讘讬诐 诪讘诇讬 讞讘诇讬 诇讬讚讛 讜爪注专 讙讬讚讜诇 讜讛诪讛 转诇诪讬讚讬诐 讗砖专 讛诐 讘谞讬诐 讘讗诪转 讘讜谞讬诐 注讜诇诪讜转:


讜讗讜诇讬 讝讛 讘注爪诪讜 讛讟注诐 诇诪讘讚讬诇 注诇 讛讬讬谉 讘诪讜爪讗讬 砖讘转 讜注讬拽专讗 诇砖讬讬专 诪拽讬讚讜砖讗 诇讗讘讚诇转讗 讜诇讗 诇诪诇讗讜转 讙专讜谞讜 讘诇讙讬诪讛 讙讚讜诇讛 讘诇讬诇 砖讘转 诪讘诇讬 诇砖讬讬专 诇诪讜爪讗讬 砖讘转 讛讙诐 砖讛讜讗 讝诪谉 注讜谞转 转"讞 讜讛讬讬谉 诪专讘讛 讛转讗讜讛 讻讗砖专 专诪讝讜 讞讝"诇 诪讬 砖专讜讗讛 住讜讟讛 讘拽诇拽讜诇讛 讬讝讬专 注爪诪讜 诪谉 讛讬讬谉 讜讛讜讗 讗讬谞讜 讞讜砖砖 讜诪砖讬讬专 诪拽讬讚讜砖讗 诇讗讘讚诇转讗 诇讻谉 讝讗转 讻诇 驻专讬 注讘讜讚转讜 诇转转 诇讜 讘谞讬诐 讝讻专讬诐 讛专讗讜讬' 诇讛讜专讗讛 注"讚 讛谞"诇 讛讬驻讱 诪诪讛 讚讻转讬讘 讘专砖注讬诐 讛讜讬 诪砖讻讬诪讬 讘讘拽专 砖讻专 讬专讚讜驻讜 诪讗讞专讬 讘谞砖祝 讬讬谉 讬讚诇讬拽诐 讜诪住讬讬诐 诇讻谉 讙诇讛 注诪讬 诪讘诇讬 讚注转 砖注诇 讬讚诐 讛转讜专讛 诪砖转讻讞转 专讞诪谞讗 诇爪诇谉 诪砖讗"讻 讛谞"诇 诪专讘讬诐 讛讚注转 诇讛注诪讬讚 转诇诪讬讚讬诐 诇讛讘讚讬诇 讜诇讛讜专讜转 讜讬砖 诇驻专砖 讘讝讛 讛驻住讜拽 砖讜讗 诇讻诐 诪砖讻讬诪讬 拽讜诐 诪讗讞专讬 砖讘转 砖住转诪讜 讘砖讻专 讜讬讬谉 讛讜讬 注诇 砖诐 讛讗诪讜专 诪砖讻讬诪讬 讘讘拽专 砖讻专 讬专讚讜驻讜 讻讜' 讗讜讻诇讬 诇讞诐 讛注爪讘讬诐 驻讬' 讻讬谞讛 讛转砖诪讬砖 讘讗讻讬诇转 诇讞诐 讜讘住诪讜讱 诇讜住转讛 砖讛注转 注爪讘讬诐 诇讛讗砖讛 讚转谞谉 诪驻讛拽转 讜诪注讟砖转 专讜转转 讜讙讜住讛 讞讜砖砖转 讘驻讬 讻专讬住讛 讜讘砖讬驻讜诇讬 诪注讬讛 注讬讬' 讘谞讚讛. 讜讛诐 讗讜讻诇讬 诇讞诐 讛注爪讘讬诐 诪砖诪砖讬诐 住诪讜讱 诇讜住转讛 砖讛讜讗 诇讞诐 讛注爪讘讬诐. 讜砖讜讗 诇讛诐 讻诇 讝讛 讻谉 讬转谉 诇讬讚讬讚讜 砖谞讛 讚专砖讜 讞讝"诇 注诇 转"讞 讛诪谞讚讚讬诐 砖讬谞讛 讜诪住讬讬诐 讻讞爪讬诐 讘讬讚 讙讘讜专 讜讙讜' 砖讛讜讗 转诇诪讬讚讬诐 讛诪谞爪讞讬诐 讘讛诇讻讛 讜讬讚讜注 诪讛 砖讚专砖讜 讞讝"诇 讗转 讗讜讬讘讬诐 讘砖注专 讘转"讞 砖谞注砖讜 讗讜讛讘讬诐 讘住讜祝 讜讗讬谉 诇讛讗专讬讱 讜讚讜"拽:


讙诪' 专' 讗诇注讝专 住讘专 讘注讬谞谉 讚讬讚注 讗讬 讘砖专抓 讗讬讟诪讗 讻讜' 诇驻注"讚 讚专"讗 讛讻讬 诪驻专砖 讛砖专抓 讜谞注诇诐 讗诐 谞注诇诐 专拽 砖谞讟诪讗 讘砖专抓 讗祝 注"驻 砖讬讚注 砖讛讜讗 讟诪讗 诪"诪 诪拽专讬 讛注诇诐 讘谞转讬讬诐 讜讗诐 讻谉 砖诪注 诪讬谞讬讛 砖讛讬讚讬注讛 讛讬转讛 砖讬讚注 砖谞讟诪讗 讘砖专抓. 讜讗讬谉 诇讛拽砖讜转 讻讬讜谉 砖诇讗 谞注诇诐 讘谞转讬讬诐 讗诇讗 砖谞讟诪讗 讘砖专抓 讗讘诇 讬讜讚注 讛讜讗 砖讟诪讗 讛讜讗 讜谞讻谞住 诇诪拽讚砖 讗讬讱 诪讬讬转讬 拽专讘谉 讚诇讗 讛讜讛 砖讘 诪讬讚讬注转讜 讬砖 诇讜诪专 讚诪砖讻讞转 诇讬讛 砖谞注诇诐 诪诪谞讜 诪拽讚砖 讜诪砖讜诐 讛注诇诐 诪拽讚砖 诇讞讜讚 诇讗 诪讞讬讬讘 讚专"讗 诇讗 诪讞讬讬讘 讗讛注诇诐 诪拽讚砖 诇讻谉 诪讛谞讬 讛注诇诐 砖专抓. 讜诪转讜专抓 拽讜' 转"讞 砖讛拽砖讛 讻讬讜谉 讚诇专"讗 讘注讬 拽专讗 讚讘注讬谞谉 讚讬讚注 讗讬 讘砖专抓 讗讬讟诪讗 讻讜' 讗诐 讻谉 诪谞"诇 讚诇讗 诪讞讬讬讘 讗讛注诇诐 诪拽讚砖 讜讛讗"砖 讚诪诪讬诇讗 诪讜讻讞 讚讛专讬 注"讻 讗讬讬专讬 拽专讗 讘讛注诇诐 诪拽讚砖 讚讗诇"讛 诇讗 讛讜讬 砖讘 诪讬讚讬注转讜 讜注"讻 讘讛注诇诐 诪拽讚砖 讜讗"讻 拽' 讛注诇诐 砖专抓 诇诪讛 诇讬 讻诇诇 转讬驻讜拽 诇讬讛 诪砖讜诐 诪拽讚砖 讗诇讗 注"讻 诇讗 诪讞讬讬' 注诇 讛注诇诐 诪拽讚砖 讜驻砖讜讟:


讜讗讬谉 诇讜诪专 讗诐 讻谉 诪讗讬 讘注讬 专讘讗 诇拽诪谉 讛注诇诐 讝讛 讜讝讛 讘讬讚讜 诪讛讜 讜诇讗 驻砖讬讟 诪讚专"讗 讚注"讻 讗讬讬专讬 拽专讗 讘讛注诇诐 砖专抓 讜诪拽讚砖 讬砖 诇讜诪专 讚拽讗讬 诇专' 讬讜讞谞谉 讜专讘 砖砖转 讚住"诇 诪砖诪注讜转 讚讜专砖讬谉 讗讬讻讗 讘谞讬讬讛讜 讜讚讜"拽:


讗诪专 诇讜 专' 讬讛讜砖注 讻讜' 注讚 砖讬讜讚注 诇讱 讘诪讗讬 讞讟讗. 讛谞讛 诇专' 讬讛讜砖注 诪住转诪讗 诇讗 讙专注 诪拽讚砖 讜拽讚砖讬讜 诪砖讗专讬 讞讟讗讜转 讚讘注讬谞谉 讬讚讬注讛 驻专讟讬讜转 讘讘转专讬讬转讗 讜讘拽诪讬讬转讗 讛讜讗 讚驻诇讬讙 专"注 诪砖讜诐 讚诇讗 讚专砖 讛砖专抓 讜谞注诇诐. 讗讘诇 讘讘转专讬讬转讗 诪讜讚讛 专"注 讚讘注讬 讬讚讬注讛 驻专讟讬讜转 讻诪讜 讘讻诇 讛讞讟讗讜转 诇驻讬 诪讛 讚拽讬讬"诇 讛诇讻讛 讻专' 讬讛讜砖注 讘讛讛讬讗 讚讞诇讘 讜谞讜转专 讜讻谉 驻住拽 讛专诪讘"诐 诇讛讚讬讗 驻专拽 讬"讗 诪讛诇' 砖讙讙讜转 讜讛诇讞"诪 砖诐 讛拽砖讛 注诇讬讜 诪诪住讻转 谞讚讛 讻"讞 住讜祝 注"讗 讜注"讘 讚拽讗诪专 讗谞讚专讜讙谞讬住 砖专讗讛 诇讜讘谉 讜讗讜讚诐 讗驻"讛 驻讟讜专 诪讘讬讗转 诪拽讚砖 讚讘注讬 讝讻专 讜讚讗讬 谞拽讘讛 讜讚讗讬转 讜诪住讬拽 讚讗砖诪讜注讬谞谉 讗驻讬' 诇专"注 讚诇讗 讘注讬 讬讚讬注讛 驻专讟讬讜转 讗驻"讛 驻讟讜专 讛讻讗. 讜讛砖转讗 诇讛专诪讘"诐 注讻"驻 诇讘住讜祝 讘注讬 讬讚讬注讛 驻专讟讬讜转 诇讻"注 讜诇驻注"讚 讚诇拽"诪 讚讜讚讗讬 诇诪讗讬 讚拽讬讬"诇 讻专讘讬 诇注讬诇 讚讬讚讬注讛 拽诪讬讬转讗 谞驻拽讗 诇讬讛 诪讜谞注诇诐 诪讻诇诇 讚讬讚注 讜讗诐 讻谉 讙专讬注讛 讟驻讬 讚讗驻讬' 讬讚讬注转 住驻拽 诪讛谞讬 讻讚诇拽诪谉 住讜祝 驻专拽讬谉 砖驻讬专 驻住拽 讛专诪讘"诐 讚谞讛讬 讚诇讘住讜祝 讘注讬 讬讚讬注讛 驻专讟讬讜转 讻诪讜 讘讞诇讘 讜谞讜转专 讻专' 讬讛讜砖注 诪"诪 讘拽诪讬讬转讗 诇讗 讘注讬谞谉 诪砖讗"讻 专"注 诇注讬诇 专讬砖 驻"拽 谞驻拽讗 诇讬讛 讬讚讬注讛 讘转讞诇讛 讛讟诇 讜讛讜讗 讬讚注 讘讬谉 转专讬 讜谞注诇诐 讜拽专讬谞谉 讜谞注诇诐 讜讛讜讗 讬讚注 讜讛讜讗 讬讚注 讜谞注诇诐 讗"讻 讘' 讛讬讚讬注讜转 诪讞讚 拽专讗 谞驻拽讗 讜诪拽讜专 讗讞讚 诇砖谞讬讛诐 讗讬 讛讜讛 住"诇 诇专"注 讻专' 讬讛讜砖注 讚讘讬讚讬注讛 讘转专讬讬转讗 讘注讬谞谉 讬讚讬注讛 驻专讟讬讜转 讙诐 讘拽诪讬讬转讗 讛讜讛 讘注讬谞谉 讗诇讗 注"讻 讚诇讗 讘注讬谞谉 讻诇诇 讚诇讗 住"诇 讻专' 讬讛讜砖注 讜砖驻讬专 拽讗诪专 讛转诐 讘谞讚讛 讚专"谞 讗讬爪讟专讱 诇讚专"注 讜注讬' 讘住讜祝 驻专拽讬谉 讗讬"讛 讗讗专讬讱 讘讝讛:


讗"谞 讬砖 诇讜诪专 讚讜讚讗讬 诇转"拽 讚讛讱 讚讻专讬转讜转 讚住"诇 讗诇讬讘讗 讚专' 讬讛讜砖注 讚讗讬谞讜 驻讜讟专 讗诇讗 讘诪住转驻拽 讘讞诇讘 讜谞讜转专 讜砖讘转 讜讬讜"讻 讻讜' 诇讗 讘注讬谞谉 讛讻讗 讬讚讬注讛 驻专讟讬讜转 讗驻讬' 讘讘转专讬讬转讗 讚谞讛讬 讚讘注讬 讚讬讚注 讗讬 谞讻谞住 讟诪讗 诇诪拽讚砖 讗讜 讗讻诇 拽讚砖 讘讟讜诪讗讛 讜讗讬 诪住转驻拽 讘讗讬讝讛 诪砖谞讬讛诐 砖讙讛 驻讟讜专 诪"诪 诇讗 讘注讬谞谉 讚讬讚注 讘讗讬讝讛 讗讘 讜讗讬谉 诇诇诪讜讚 讝讛 讻诇诇 诪讛转诐 讜讗讬谞讜 注谞讬谉 讜砖驻讬专 拽讗诪专 讘谞讚讛 讚专"谞 讗砖诪讜注讬谞谉 诇讛讱 转"拽:


讜讛专诪讘"诐 驻住拽 讘讛讚讬讗 讻诪讗谉 讚驻诇讬讙 讘诪转谞讬' 讛转诐 讘讻专讬转讜转 讚讗驻讬' 讬讚注 砖注砖讛 诪诇讗讻讛 讘砖讘转 讜诇讗 诪住转驻拽 讘讬讜"讻 讻诇诇 专拽 砖诇讗 谞讜讚注 讘讗讬讝讛 诪诇讗讻讛 谞诪讬 驻讟讜专 讗"讻 讛"讛 谞诪讬 讗注"驻 砖讬讚注 砖诇诪拽讚砖 谞讻谞住 讜诇讗 诪住转驻拽 讘讗讻讬诇转 拽讚砖 讻诇诇 诪"诪 讘注讬谞谉 砖讬讚注 讘讗讬讝讛 讗讘 谞讟诪讗 讜讗"砖 驻住拽 讛专诪讘"诐 讛讘谉 讜讚讜"拽:





诪专讗讬转 讛注讬谉

讗诪专 专讘讬 讬讜讞谞谉 讻诇 讛驻讜专砖 诪讗砖转讜 住诪讜讱 诇讜住转讛 讛讜讬讬谉 诇讜 讘谞讬诐 讝讻专讬诐 讜讻讜'. 讜讘住诪讜讱 讗诪专讬谞谉 讗"专 讬讜讞谞谉 讛诪讘讚讬诇 注诇 讛讬讬谉 讛讜讬讬谉 诇讬讛 讘谞讬诐 讝讻专讬诐. 讜转讜 讗诪专讬谞谉 讛诪拽讚砖 注爪诪讜 讘砖注转 转砖诪讬砖 讗"专 讘谞讬诪讬谉 讘专 讬驻转 讗"专 讗诇注讝专 讛讜讬讬谉 诇讜 讘谞讬诐 讝讻专讬诐. 讜讘讟专诐 讗拽专讘 诇诪讗讬 讚拽诪谉 讗讘讬注 讗讜诪专 诪讗讬 讚砖讗诇讜 诇讬 讚专讘讬诐 讘转讜专讛 讞讻诪讬 讛诪注专讘 砖讗讜诇 讬砖讗诇讜 讛注诪拽 砖讗诇讛 诪讛 讟注诐 谞砖讬诐 驻讟讜专讜转 诪住讜讻讛 讜诇讜诇讘 讜讛诇讗 讛住讜讻讛 讜讛诇讜诇讘 讛诐 诇讛诪砖讬讱 讞住讚讬诐 讜诪拽讬驻讬诐 讚讗讬诪讗 讜讝"讗 讗诇 讛诪诇讻讜转 讜诪讟注诐 讝讛 诇讬讞讬讬讘讜 讛谞砖讬诐 诇转拽谉 讛诪' 讚砖讬讬讻讬 讙讘讛 注讻"讚. 讜讗谞讬 讛砖讘转讬 讚讻谉 讬砖 诇砖讗讜诇 讘诪爪讜转 转"转 讚谞砖讬诐 驻讟讜专讜转 讜转讜专讛 砖讘注"驻 讛讬讗 讻谞讙讚 诪' 讜讻转讘 讛专诪讘"诐 讝"诇 讚转讜专讛 砖讘讻转讘 讬讻讜诇讜转 诇诇诪讜讚 讗讘诇 诇讗 转讜专讛 砖讘注"驻 讜讛讬讛 爪专讬讱 砖讘转讜专讛 砖讘注"驻 谞砖讬诐 讬讛讬讜 砖讜谞讜转 讚转讜专讛 砖讘注"驻 讛讬讗 讻谞讙讚 诪'. 讙诐 谞砖讬诐 驻讟讜专讜转 诪驻讜"专 讜讛专讬 讛讜讗 诇讬讞讚 讛诪' 注诐 讚讜讚讛. 讜注"驻 讛驻砖讟 讘转讜专讛 砖讘注"驻 讬砖 诇讜诪专 讛讟注诐 砖讛转讜专讛 砖讘注"驻 谞讜转谞转 诇驻转讗讬诐 注专诪讛 讜讚注转诐 拽诇讛: 
讗诪谞诐 注讚"讛 讗驻砖专 诇讜诪专 讜谞讘讬谉 讻诪讛 诪讗诪专讬 专讝"诇 讜诪讻诇诇诐 讛谞讬 转诇转讗 讚住讜讙讬讬谉 讚讗诪讜专 专讘谞谉 讛注讜砖讛 讚讘专 讝讛 讛讜讬讬谉 诇讬讛 讘谞讬诐 讝讻专讬诐 讙诐 讗诪专讜 驻专拽 专讘讬 注拽讬讘讗 诪讚讘专 驻讗专谉 砖驻专讜 讜专讘讜 讬砖专讗诇 砖讻诇 讗' 谞转注讘专讛 讗砖转讜 诪讘谉 讝讻专 讘诪爪讜转 砖讜讘讜 诇讻诐 诇讗讛诇讻诐 讜驻"拽 讚诪"拽 讗诪专讜 讻砖谞讘谞讛 讘讛"诪 砖谞讛谞讜 诪讝讬讜 讛砖讻讬谞讛 讜讛讜诇讬讚讜 讘谞讬诐 讝讻专讬诐 讙诐 注讜讘讚 讗讚讜诐 讘注讘讜专 讗专讜谉 讛讗诇讛讬诐 谞转注讘专讜 讞诪讜转 讜讝' 讻诇讜转讬讛 讞' 讝讻专讬诐 讻诇 讗' 讜驻专拽 讛驻讜注诇讬诐 讗诪专 专讘讬 讗诇注讝专 讘专 专讘讬 砖诪注讜谉 讗诐 讻诪讜转讬 讬诇讚讜 讻诇谉 讝讻专讬诐 讗砖专 诪讻诇 讛诪讗诪专讬诐 讛讗诇讜 讜讻讬讜爪讗 讘讛诐 诪讘讜讗专 讚讝讻讜转 讛讜讗 诇讗讚诐 砖讬讛讬讛 诇讜 讘谉 讝讻专. 讜讝讛 讗讬谉 爪专讬讱 专讗讬讛 讚注讬谉 专讜讗讛 讻砖讬讜诇讚 诇讗讚诐 讘谉 讝讻专 讙讬诇 讬讙讬诇 讜讗诐 讘转 讛讬转讛 诇讜 注爪"讘 诪讝专讬注. 讜诇讗 注讜讚 讗诇讗 砖讗诪专讜 讚讻讗砖专 讬讜诇讚 讝讻专 讻诇 爪讘讗 讛砖诪讬诐 讗诇讜 讛谉 讛讙讜诇讬"谉 砖砖讬诐 讜砖诪讞讬诐. 讜讻砖转诇讚 谞拽讘讛 讬专讘讜 注爪讘讜转诐 讜专讝"诇 转拽谞讜 诇讘专讱 讗砖专 诇讗 注砖谞讬 讗砖讛. 讜讛专讬 讬砖 讻诪讛 谞砖讬诐 爪讚拽谞讬讜转 讜讛谉 讘注诇讜转 诪讝诇 诇讛驻诇讬讗 讜讻诇 拽讘诇 讚谞讗 讻诪讛 讘谞讬诐 专讗讜讬 诇拽讘专谉 讘讞讬讬讛诐 讜讞讘诇 注诇 讚诪砖转讻讞讬谉 讜诇讗 讗讘讚讬谉. 讜讛驻砖讜讟 讘讝讛 讚讛讝讻专讬诐 讞讬讬讘讬诐 讘讻诇 讛诪爪讜转 讜讞讬讬讘讬诐 讘转诇诪讜讚 转讜专讛 讜谞砖讬诐 驻讟讜专讜转 诪转"转 讜诪"注 砖讛讝诪谉 讙专诪讗. 讗讘诇 讗讬谞讜 诪转讬砖讘 讛注谞讬谉 讛讟讘 讻讬 诇驻讬 讛讝诪谉 专讜讘讗 讚专讜讘讗 讚讛讝讻专讬诐 讗讬谞诐 讘谞讬 转讜专讛 讜讗讬谞诐 诪拽讬讬诪讬谉 诪爪讜转 讻转拽谞谉 讜讛谉 讘注讜谉 讘注谞讬谉 注专讬讜转 讬讜转专 诪爪讜讬 讘讝讻专讬诐 诪讘谞拽讘讜转 讜专讘讜转 讘谞讜转 爪谞讜注讜转 讜讻讘专 讗驻讬诇讜 讛讗诪讜专讗讬诐 讬砖 诪讬 砖讗诪专 诇讚讬讚讬 注讚讬驻谉 诇讬 讘谞转谉 诪讘谞讬 讜讘讗 讜专讗讛 讚讛谞砖讬诐 拽专讜讘讜转 讬讜转专 诇注讛"讘 诪讛讗谞砖讬诐 讚砖谞讬 注讜谞讜转 讙讚讜诇讬诐 讜讛诐 诪爪讜讬讬诐 砖讛诐 讘讬讟讜诇 转讜专讛 讜拽专讬 讘讻诪讛 诪讬谞讬诐 谞砖讬诐 讗讬谞诐 诪爪讜讜转 讜讛谉 拽专讜讘讜转 诇讝讻讜转 诇注讛"讘 讜诇讻谉 注诇 讛专讜讘 讛谞砖讬诐 讗讬谞诐 讘讗讜转 讘讙诇讙讜诇 讻诪"砖 专讘讬谞讜 讛讗专"讬 讝"诇: 
讜讛谞讛 讘讚专讜砖讬诐 讘讗谞讜 诇讻诇诇 讬砖讜讘 讘诪"砖 专讘讬谞讜 诪讛专讞"讜 讝"诇 讘住驻专 注抓 讛讚注转 讟讜讘 讻"讬 讚讞讜讛 讞讟讗讛 诪讗讚 讜讛谞讞砖 讘讗 注诇讬讛 讜讛讟讬诇 讘讛 讝讜讛诪讗 讜诪讝讛 谞诪砖讱 砖讛讬讗 谞讚讛 讟讜诪讗讛 讞诪讜专讛 讜讻砖讬诇讚讛 讘转 讜讟诪讗讛 砖讘讜注讬诐 讻谞讚转讛 讗讞转 诇讛 讜讗讞转 诇讘转 讛谞讜诇讚讛 注转讛. 讗讱 讻砖讛讜讗 讝讻专 讬注谉 讗讚讛"专 诇讗 讞讟讗 讻"讻 讻诪讜 讞讜讛 诇讗 谞诪砖讻讛 讛讝讜讛诪讗 讗诇讗 讘注专诇讛 讜讻讗砖专 讬讻专讜转 讛注专诇讛 讬砖讗专 讛讝讻专 讟讛讜专 诇讻谉 讜讟诪讗讛 讝' 讬诪讬诐 讘注讘讜专讛 讗讱 讛讘谉 讗讬谉 讟讜诪讗转讜 讞诪讜专讛 专拽 讘讬讜诐 讛讞' 讬诪讜诇 讘砖专 注专诇转讜 讜讚讬讜 诪砖讗"讻 讛讘转 砖谞讚讘拽讛 讛讝讜讛诪讗 讚讘讜拽 讙诪讜专 讜讛讗专讬讱 讘讝讛 注砖"讘 讜谞诪爪讗 讚讛谞拽讘讛 诪砖讻谉 诇住讟"讗 讘谞讚转讛 讻讬 讛讜讗 讟讜诪讗讛 讞诪讜专讛 讬讜爪讗讛 诪讙讜驻讛 讜讗诪专讜 讘讝讛专 讛拽讚讜砖 讚诇讬转 诪住讗讘讜 转拽讬祝 讻诪住讗讘讜转讗 讚谞讚讛 讜诇讻谉 诇讛讬讜转讛 讻诇讬 诪讜讻谉 诇讟讜诪讗讛 讞诪讜专讛 转讚讬专 讻诇 讛砖讜诪注 砖谞讜诇讚讛 讘转 注诇讜 讘讜 注爪讘讬"诐 砖讘讗 诇注讜诇诐 讻谉 讜讘住讬住 诇住讟"讗 讜诪砖讜"讛 转拽谞讜 诇讘专讱 砖诇讗 注砖谞讬 讗砖讛 讚讙诐 讛讬讗 讗诐 爪讚拽转 讛讗讞转 爪谞讜注"讛 讜讗转 讛讻讘讜讚"讛 讘讬诪讬 谞讚转 讚讜讜转讛 转讟诪讗. 诪砖讗"讻 讻讬 讬讜诇讚 讝讻专 讘讞' 讬诪讜诇 讘砖专 注专诇转讜 讜讛专讬 讛讜讗 讟讛讜专 讜诇讻谉 讻砖讬讜诇讚 讘谉 讝讻专 讬砖诪讞 讛讗讘 讜转讙诇 讛讗砖讛 讜砖诪讞讜 讻诇 讛砖讜诪注讬诐. 讜讗"讻 讝讻讜转 讛讜讗 诇讗讚诐 砖讬讜诇讬讚 讝讻专 讜诇讻谉 讗诪专讜 讘住讜讙讬讬谉 讚讛注讜砖讛 讝讛 讛讜讬讬谉 诇讜 讘谞讬诐 讝讻专讬诐 讜讻谉 讘讛专 住讬谞讬 讜讘讘谞讬谉 讘讬转 讛诪拽讚砖 砖谞讛谞讜 诪讝讬讜 讛砖讻讬谞讛 讜注讜讘讚 讗讚讜诐 讘注讘讜专 讗专讜谉 讛讗诇讛讬诐 讝讻讜 诇讘谞讬诐 讝讻专讬诐 讜讻谉 讻讬讜爪讗 讘讛诐: 
讜注讜讚 讝讗转 讗讚专砖 讜谞讬砖讘 讛讞拽讬专讛 讚讗转讗谉 注诇讛 讻讬 讛谞讛 讗诪专讜 讘诪讚讘专 专讘讛 驻"讙 讻讘讜讚讜 砖诇 讛拽讘"讛 注讜诇讛 诪谉 讛讝讻专讬诐. 讜讗驻砖专 讻讬 讛谞讛 讗诪专讜 讘讝讛专 讛拽讚讜砖 驻专砖转 讜讬讞讬 讚祝 专诪"讛 讚诪"谉 讛诐 诪谞砖诪讜转 讛爪讚讬拽讬诐 讚讻讜专讬谉 讜讝讛讜 讻讞 讝讻专 注"砖 讜讛谞讛 诪爪讜转 转"转 诇讬讞讚 拽讘讛"讜 讙诐 诪爪讜转 住讜讻讛 讜诇讜诇讘 诇讛诪砖讬讱 讞住讚讬诐 讜诪拽讬驻讬诐 诪讗讬诪讗 讜讝"讗 讗诇 讛诪' 讜诪讟注诐 讝讛 讗驻砖专 讚讛转讬拽讜谉 讛讜讗 注"讬 讛讝讻专讬诐 诇注讜专专 讻讞 讚讻讜专讗 讻讬 讛谞砖讬诐 讗讞讜讝讜转 讘诪' 讜诪砖讜"讛 驻讟讜专讜转 讜讛讜讬 注"讚 砖讗诪专讜 讚诪"谉 讛诐 诪谞砖诪讜转 爪讚讬拽讬诐 讚讻讜专讬谉 讻谉 爪专讬讱 诪爪讜转 讗诇讜 讜讻讬讜爪讗 讘讛诐 砖讛讝讻专讬诐 讬注讜专专讜 讻讞 讚讻讜专讗 讗诇 讛讬讞讜讚 讜讝"砖 专讝"诇 砖讻讘讜讚讜 砖诇 讛拽讘"讛 注讜诇讛 诪谉 讛讝讻专讬诐 砖注诇 讬讚诐 讬注讜专专讜 讛讬讞讜讚 讘拽讬讜诐 讛诪爪讜转 讜转"转 讜谞砖诪讜转 讛爪讚讬拽讬诐 讛诐 诪"谉 讜诇讻谉 讛讜讗 讝讻讜转 讙讚讜诇 诇讛讜诇讬讚 讘谞讬诐 讝讻专讬诐 讜讬砖 砖诪讞讛 讻砖谞讜诇讚 讘谉 讝讻专 砖讗诐 讬讝讻讛 讬讜注讬诇 诇注讜专专 讛讬讞讜讚 讜讝讬讜讜讙 注诇讬讜谉 讜讘讛讻讬 讬砖 讟讜讘 讟注诐 诇讻诇 讛诪爪讜转 讚谞砖讬诐 驻讟讜专讜转 讻讬 转"转 讜诪爪讜讜转 砖讛讝"讙 讛诐 诇讬讞讚 讛讚讜讚讬诐 讜诇注讜专专 讻讞 讚讻讜专讗. 讜诪讬讛讜 讗诐 专讜爪讬诐 诇拽讬讬诐 讛诪爪讜转 砖讛诐 驻讟讜专讜转 专砖讗讜转 讜讙诐 讬讻讜诇讜转 诇讘专讱 诇讚注转 专"转 讜住讬注转讜 讚讛讗 诪讬讛讗 讛诐 砖讬讬讻讜转 讚讻诇 谞砖讬 讬砖专讗诇 讗讞讜讝讜转 讘诪' 讻诪"砖 讘讝讛专 讛拽讚讜砖 讜讘专"诪. 讗讱 讘转"转 讗讬谞诐 讬讻讜诇讜转 诪讟' 砖谞讻谞住转 注专诪讛 讘诇讘诐 讚讜拽讗 讜诇讻谉 转讜专讛 砖讘讻转讘 讬讻讜诇讜转 诇诇诪讜讚 讻诪"砖 讛专诪讘"诐 讝"诇 讜讗"砖 讛讛讬"讘: 
讜诪转讜讱 讛讚讘专讬诐 讗诪讜专讬诐 讗讚讘专讛 讜讬专讜讞 诇讬 讘住讜讙讬讬谉 讚讗诪专 专讘讬 讬讜讞谞谉 讚讛驻讜专砖 诪讗砖转讜 住诪讜讱 诇讜住转讛 讜讛讜讗 诪转专讞拽 诪讛讟讜诪讗讛 讜注砖讛 讙讚专 诇砖诪讜专 注爪诪讜 讘讚讬谉 讛讜讗 砖讬讛讬讜 诇讜 讘谞讬诐 讝讻专讬诐 砖讛诐 专讞讜拽讬诐 诪讛讟讜诪讗讛 讜注"讬 讛诪讬诇讛 讛诐 讟讛讜专讬诐 讜注"讬 讬讛讬讛 讬讞讜讚 注诇讬讜谉 讗诐 讬讝讻讜. 讜讻谉 讛诪拽讚砖 注爪诪讜 讘砖注转 转砖诪讬砖 砖讻诇 讻讜谞转讜 诇拽讬讬诐 讛诪爪讜讛 讜诇讬讞讚 讛讚讜讚讬诐 讜诪拽讚砖 注爪诪讜 诇讛转专讞拽 诪讛住讟"讗 诪讚讛 讻谞讙讚 诪讚讛 讗"专 讘谞讬诪讬谉 讘专 讬驻转 讗诪专 专讘讬 讗诇注讝专 讚讛讜讬讬谉 诇讬讛 讘谞讬诐 讝讻专讬诐 砖专讞讜拽讬诐 诪讛讟讜诪讗讛 讜诪住讟"讗 讜诪讛谞讜 诇讬讞讚 讛讚讜讚讬诐 讗诐 讬讝讻讜. 讜讛讬讬谞讜 讟注诪讬讛 讚专讘讬 讬讜讞谞谉 讚诪讘讚讬诇 注诇 讛讬讬谉 讘诪讜爪讗讬 砖讘转讜转 砖诪讝讚专讝 诇讛讘讚讬诇 讘讬谉 拽讚砖 诇讞讜诇 讜诇砖诪讜专 讙讚专 讛拽讚讜砖讛 讘讻诇 诪讗讬 讚讗诪讜专 专讘谞谉 讙诐 讛讜讗 讬讝讻讛 诇讛讬讜转 谞讘讚诇 诪讛讟讜诪讗讛 讜讛讜讬讬谉 诇讬讛 讘谞讬诐 讝讻专讬诐. 讜讛讬讬谞讜 讟注诪讬讛 讚专讘讬 讗诇注讝专 讚讗讬讬转讜 诇讬讛 砖讬转讬谉 诪讬谞讬 讚诪讗 讜讟讛专讬谞讛讜 讜讛讜讜 拽讗 诪专谞谞讬 专讘谞谉 住"讚 讚诇讬转 讘讛讜 讞讚 住驻拽 讜讗诪专 专讘讬 讗诇注讝专 讗诐 讻诪讜转讬 讬讛讬讜 讻诇诐 讝讻专讬诐 讻诪"砖 驻专拽 讛驻讜注诇讬诐. 讚讗诐 讬砖 住驻拽 谞讚讛 讘讬谞讬讛诐 讚讬砖 讟讜诪讗讛 转讛讬讛 谞拽讘讛 砖讛讬讗 谞讚讘拽转 讘讟讜诪讗讛 讜讗诐 讟讛讜专讜转 讬讛讬讜 讻诇诐 讝讻专讬诐 砖讛诐 讟讛讜专讬诐 讜讙讜专诪讬诐 讬讞讜讚 注诇讬讜谉. 讜诇讻谉 讘诪注诪讚 讛"住 讻讬 注讬谉 讘注讬谉 专讗讜 讻讘讜讚 讛' 讜讝讛讜 诇讙诇讜讬 砖讻讬谞讛 讜讬讞讜讚 注诇讬讜谉 讘讻转专 注诇讬讜谉 讛讬讛 诇讛诐 讝讻讜转 诇讛讜诇讬讚 讘谞讬诐 讝讻专讬诐 讻讬 讛诐 专讞讜拽讬诐 诪讛讟讜诪讗讛 讜诪讜讻谞讬诐 诇讬讞讚 讛讚讜讚讬诐. 讜讻谉 讘讘谞讬谉 讘讬转 讛诪拽讚砖 讗砖专 讝讻讜 诇住讬讛专讗 讘讗砖诇诪讜转讗 诪转讬讞讚转 注诐 讚讜讚讛 讜谞讛谞讜 诪讝讬讜 讛砖讻讬谞讛 诇讝讛 讝讻讜 砖讬讛讬讜 诇讛诐 讘谞讬诐 讝讻专讬诐 讟讛讜专讬诐 讜讙讜专诪讬诐 讬讞讜讚 注诇讬讜谉 讜讙诐 注讜讘讚 讗讚讜诐 讗砖专 讝讻讛 讜谞注砖讛 讗讜砖驻讬讝讻谉 诇砖讻讬谞讛 讗专讜谉 讛讗诇讛讬诐 讜讚讘拽 讘拽讚讜砖讛 讘讗 讘砖讻专讜 诇讛讚讘专 讘拽讚讜砖讛 讜谞讝讻专"讜 诇讟讜讘讛 讞诪讜转 讜讻诇讜转讬讛 讜讛讟讛专讜 诇讛讘讬讗 讟讛讜专讬诐 讜诪讜注讬诇讬诐 诇讛专讘讜转 拽讚讜砖讛: 
讜讘讛讻讬 谞讬讞讗 诪讛 砖谞专讗讛 诪专讝"诇 注诇 驻住讜拽 讜讬讛讬 讻讬 讛讞诇 讛讗讚诐 诇专讜讘 讜讘谞讜转 讬讜诇讚讜 诇讛诐 讚讛驻讜讙诐 讗讜转 讘专讬转 诪专讘讛 讘谞讜转 讚讻讬讜谉 讚讛讜讗 驻讜讙诐 讜讚讘拽 讘住讟"讗 诪讚讛 讻谞讙讚 诪讚讛 讬专讘讛 讘讟讜诪讗讛 讚讛讘谞讜转 诪砖讻谉 诇住讟"讗 讜讛讟讜诪讗讛 讚讘讜拽讛 讘讛诐. 讜讝讛 讟注诐 讚讬讜住祝 讛爪讚讬拽 注"讛 诇讗 讛讬"诇 讘转 诇讛讜专讜转 砖诇讗 驻讙诐 讜讝讛 讟注诐 谞讞 讻诪"砖 讗谞讬 注谞讬 讘拽讜谞讟专讬住 驻谞讬 讚讜讚 驻专砖转 诪拽抓 讗讜转 讬"讘 讘住"讚 注"砖:





驻转讞 注讬谞讬诐

讗"专 讬讗砖讬讛 诪讻讗谉 讗讝讛专讛 讜讻讜' 讗诪专 专讘讛 讜讻诪讛 注讜谞讛. 注讬讬谉 诪"砖 讘注谞讬讜转讬 讘住驻专讬 讛拽讟谉 砖注专 讬讜住祝 讚祝 注"讚 讜讚祝 注"讛 讘讗专讬讻讜转 讘住"讚:


讗"专 讗诇注讝专 讻诇 讛诪拽讚砖 注爪诪讜 讘砖注转 转砖诪讬砖 讛讜讬讬谉 诇讬讛 讘谞讬诐 讝讻专讬诐 砖谞讗诪专 讜讛讬讬转诐 拽讚讜砖讬诐 讜住诪讬讱 诇讬讛 讗砖讛 讻讬 转讝专讬注. 讻爪"诇 讻谉 专讗讬转讬 讻转讜讘 诪砖诐 讛专讘 讛讞住讬讚 诪讛专"专 住诇讬诪讗谉 谉' 讗讜讞谞讛 讝爪"诇 讗讞讚 诪讙讜专讬 讛讗专"讬 讝爪"诇 砖讛讙讬讛 讻谉 讚诪讗讬 讚讚专讬砖 讛讜讗 诪讛驻住讜拽 讛讗讞专讜谉 讜诇讗 诪讚讻转讬讘 诇注讬诇 诪讬谞讬讛 讜讛转拽讚砖转诐 讜讛讬讬转诐 拽讚讜砖讬诐 讜讛讬讛 讟注诪讜 讞讚讗 讚诪讗讬讚讱 讻讘专 讚专砖讜 讜讛转拽讚砖转诐 讗诇讜 诪讬诐 专讗砖讜谞讬诐 讜讻讜'. 讜转讜 讚讛砖转讗 讘讚专砖讗 讝讜 讚专砖讬 住诪讜讻讬诐 讜讛讗讬 拽专讗 住诪讬讱 讟驻讬 诇讗砖讛 讻讬 转讝专讬注:





砖注专讬 转讜专转 讘讘诇

(讬讞 专注"讘) 讘注讗 诪讬谞讬讛 专' 讬讜谞转谉 讘谉 讬讜住讬 讘谉 诇拽讜谞讬讗 诪专' 砖诪注讜谉 讘谉 讬讜住讬 讘谉 诇拽讜谞讬讗.鈥斪�"诇: 讘注讗 专' 讬讜谞转谉 诪专' 砖诪注讜谉 讘谉 讬讜住讬 讘谉 诇拽讜谞讬讗. 讜讻"讛 讘注谞讬谉 讝讛 讘讬专讜砖诇诪讬 讛讜专讬讜转 驻"讘 讛"讛, 讜讛诪诇讜转 "讘谉 讬讜住讬 讘谉 诇拽讜谞讬讗" 谞讻驻诇讜 讘讟注讜转 诪专' 砖诪注讜谉 砖诇讗讞专讬讜. 讜讛讜讗 专' 讬讜谞转谉 住转诐 讘诪拽讜诪讜转 讗讞专讬诐, 讜讛讜讗 专' 讬讜谞转谉 讘谉 讗诇注讝专, 讻"砖 讘驻住讞讬诐 谞讗 讗 (注"砖). 讜注讬' 讘住讛"讚 注' 专' 讬讜谞转谉 讘谉 讬讜住讬 讘谉 诇拽讜谞讬讗.

